Sardin Tin Makin Mahal? Wanita Ini Kongsi Resipi Sardin Guna ‘Pressure Cooker’

Sardin sememangnya salah satu lauk popular terutamanya bagi yang ingin berjimat.
Tetapi, ramai yang mungkin tak tahu sebenarnya hidangan ini boleh dibuat sendiri dan pembuatannya juga mudah.
Selain menggunakan ikan sardin, boleh juga mengunakan makerel dan ikan tamban.
Baca Juga: Kena Goreng Dulu Baru Sardin Lagi Sedap, Siap Dengan Tips Elak Ikan Meletup-Letup
Jimat, mudah, bersih dan halal kerana air tangan sendiri. Bukan itu saja, resepi ini juga jauh lebih fresh.
Jom kita sama-sama mencuba resipi sardin homemade yang dikongsikan sendiri oleh Norlela Abdul Lahak ini.

RESIPI SARDIN HOMEMADE

Bahan-bahan:

Ikan (2kg)
Tomato puri (1 tin)
Cili kisar (2 senduk)
Bawang kisar (2 senduk)
Air asam jawa (1 cawan)
Sos cili (1 botol)
Garam
Serbuk perasa
Cuka
Minyak (untuk menumis)

Cara membuatnya:
1. Tumis dahulu bawang kisar dan cili kisar sehingga minyak pecah.
2. Kemudian, masukkan air asam jawa, cili sos dan tomato puri.
3. Tambah air sehingga menutupi ikan. Lebih pun boleh kerana kuah akan cepat pekat apabila masuk dalam pressure cooker nanti.
4. Masak kira-kira dalam 60 minit, Tulang ikan akan menjadi lembut seperti sardin tin yang selalu dibeli.

Bagi yang tidak ingin menggunakan pressure cooker, anda perlu memasak selama 3 sehingga 4 jam.
Namun, hasilnya tidak begitu cantik jika dibandingkan dengan menggunakan pressure cooker.
Untuk resipi ini, ia dapat menghasilkan sebanyak 5 bekas bagi ikan seberat 2kg. Selamat mencuba!


Resepi Sate Lipat Lembut & Sedap, Dengan 5 Langkah Mudah Je Dah Siap!

 PENULIS
myResipi

 KATEGORI
Artikel

 POSTED ON
2020-12-10 04:22:14

Sate ialah menu makanan Nusantara yang juga terkenal di negara-negara Asia Tenggara. Sate dibuat daripada kepingan daging yang dicucuk pada lidi kelapa/buluh dan dibakar menggunakan api arang. Terdapat pelbagai macam jenis sate seperti sate arnab, sate hati, sate pedal, sate perut, sate ikan, sate lembu dan sate ayam. Sate biasanya dimakan bersama ketupat nasi atau nasi himpit.

Tetapi lain pula dengan resepi sate harini. Sate ini adalah sate luar biasa yang digelar sate lipat. Sate lipat ni adalah gabungan roti dan sosej yang dijadikan seperti sate. Bolehlah cuba resepi ini untuk makan pagi anak-anak. Jadi mari kita cuba resepi Sate Lipat yang dikongsikan oleh Julia Aleen Aireish di Facebook.

Kredit: Julia Aleen Aireish

Bahan-bahan :
4 biji telur
1/4 sudu kecil seasoning
1 sudu besar daun bawang – dihiris halus
5 keping roti loaf wholemeal
3 batang sosej
Lidi satay – lebih kurang 7 batang lidi atau secukupnya

Kredit: Julia Aleen Aireish

Cara-cara:
1. Satukan telur, seasoning dan daun bawang kacau sebati.
2. Sekeping roti potong tiga, sosej sebatang  dipotong empat. Ambil lidi cucuk selang seli.
3. Panaskan kuali atau non-stick pan, ambil sedikit bancuhan telur lerengkan nipis dalam kuali.
4. Kemudian ambil satay yang telah dicucuk tadi letak atas telur dan lipatkan/bungkus biarkan masak sekejap.
5. Angkat dan sedia dinikmati dengan cili colek ikut kesukaan. Colek dengan sos lada hitam lagi sedap.

Kredit: Julia Aleen Aireish

Kredit: Julia Aleen Aireish

Selamat Mencuba
Kredit: Julia Aleen Aireish


Sayur Meranti Masak Lemak Keledek, Lauk Kampung Yang Nikmat Tak Terkata!

Sayur meranti merupakan sejenis sayuran tradisional yang semakin sukar ditemui. Hal ini kerana generasi muda lebih mengemari sayuran seperti kangkung, sawi dan sebagainya. Ada juga yang memanggilnya sayur ranti.
Sayur meranti ini sangat sedap jika dimasak masak lemak ubi keledek. Ia merupakan salah satu masakan kampung yang digemari ramai. Sajian ini juga mampu menjadi menu pembuka selera yang membuatkan kita makan bertambah-tambah.
Makan pula dengan sambal belacan dan ikan kering, memang tak toleh orang belakang dah! Jadi, mari kita cuba resipi lauk kampung ini yang merupakan perkongsian oleh Muhammad Muktamin Abdul Karim di bawah.
Baca juga: Jantung Pisang Masak Lemak Cili Api Bersama Pucuk Ubi, Menu Orang Dulu-dulu
RESEPI SAYUR MERANTI MASAK LEMAK UBI KELEDEK
Bahan-bahan:

Secekak sayur meranti
1 biji ubi keledek (siap dipotong)
Udang secukupnya
Ikan bilis/udang kering
Bawang besar (dihiris)
Bawang putih (dihiris)
Cili merah (dihiris)
Garam secukup rasa
Santan kelapa

Cara-cara:
1. Celurkan sayur ranti, kemudian ketepikan.

2. Campurkan keledek dan semua bahan lain kecuali sayur ke dalam periuk. Renehkan.
3. Apabila kuah mula mendidih, masukkan sayur yang sudah dicelur tadi. Kacau sehingga sebati.

4. Apabila sudah hampir masak, barulah masukkan udang. Biarkan seketika supaya udang masak (dalam 3/4 minit). Perasakan dengan garam secukupnya. Siap.

5. Sedia untuk dihidangkan. Selamat mencuba!

Kredit resipi dan gambar: Muhamad Muktamin Abdul Karim
Baca juga: Kerabu Pucuk Paku Kampung, Ratah Macam Itu Je Dah Sedap!


Resepi ‘Simple’ Red Velvet Oreo Cheese, Guna Sukatan Cawan Je!

 PENULIS
myResipi

 KATEGORI
Artikel

 POSTED ON
2020-09-14 06:19:34

Kek Red Velvet sememangnya merupakan kegemaran ramai, tak hairanlah kalau pergi Secret Recipe pasti kek ini sudah habis terjual. Mulalah rasa kecewa tak tak dapat favourite kek! Betul tak? Ha, apa kata korang cuba buat sendiri di rumah. Kali ini kami bawakan resipi Red Velvet Oreo Cheesecake yang dikongsikan oleh Rosmaliza Omar menerusi Facebook. Sedapnyaaa, mudah pun mudah. Jom cuba!

Kredit: Rosmaliza Omar
Bahan-bahan Base:

2 bungkus biskut oreo yang telah dikisar (dibuang krimnya)
¼ cawan butter (dicairkan)

Cara-carannya:

Gaulkan oreo yang telah dikisar tadi dengan butter cair sehingga rata.
Kemudian, tekan padat-padat dalam loyang bulat bersaiz 8 inci yang telah gris dan dialas dengan baking paper.

Kredit: Rosmaliza Omar

Bakar selama 15 minit pada suhu 160 darjah Celsius. Setelah cukup masak, keluarkan dan biarkan seketika.

Bahan-bahan kek:

500g cream cheese
½ cawan gula halus
1/2 sudu teh esen vanila
1/2 cawan yogurt perisa asli
2 biji telur gred A
15 keping oreo dipatah empat

Kredit: Rosmaliza Omar

Cara-caranya:

Campurkan cream cheese, gula dan esen vanila dan andunkan. masukkan natural yogurt dan terus mengadun hingga semua bahan sebati dan rata.

Masukkan telur sebiji demi sebiji, dan teruskan mengadun. Kemudian masukkan oreo yang telah dipatah empat, kaup balikkan dengan spatula sehingga rata.

Kredit: Rosmaliza Omar

Selepas itu, bakar secara ‘steam-bake’ selama 45-50 minit pada suhu 150 darjah Celsius.

Kredit: Rosmaliza Omar

Apabila sudah cukup masak, renggangkan sedikit pintu ketuhar dan biarkan dalam 5 minit. Kemudian, keluarkan kek dan sejukkan selama 4 jam atau semalaman.

Hiaskan red velvet oreo cheese cake mengikut kreativiti masing-masing.

Kredit: Rosmaliza Omar

Siap! Mudah saja kan? Selamat mencuba di rumah!

Kredit: Rosmaliza Omar


Rahsia Masak Singgang Tulang Yang Lembut Tanpa Guna Pressure Cooker

Jom cuba resepi singgang tulang menggunakan periuk kaca tanpa menggunakan pressure cooker ini. Hasilnya, singgang tulang menjadi lembut elok walaupun dimasak atas dapur gas.
Yang paling penting, cara ini lebih selamat kerana periuk kaca tiada tindak balas kimia kerana ada sesetengah pressure cooker dan rice cooker diperbuat dari aluminium.
Ikuti perkongsian oleh Saudari Noor Hafiza Mohamad di bawah untuk rujukan anda semua. Selamat mencuba!
Baca juga: Wanita Ini Dedah Rahsia Kesedapan Gulai Ayam Kelantan, Memang Padu!
RESEPI SINGGANG TULANG LEMBUT TANPA PRESSURE COOKER

Bahan-bahan:

1/2 kg daging – hiris nipis
Tulang daging
1 inci lengkuas – hiris nipis
1 inci halia – hiris nipis
3 ulas bawang merah – hiris nipis
5-6 ulas bawang putih – hiris nipis
3 tangkai cili kering – potong kecil
1 sudu besar ketumbar biji – tumbuk kasar
3 keping asam keping
Garam
Serbuk perasa
Sedikit belacan
Air secukupnya
4 tangkai cili padi merah

Cara-cara:
1. Masukkan kesemua bahan-bahan dan air secukup ke dalam periuk kaca.
2. Masak sehingga daging empuk. Tutup periuk supaya daging dan tulang cepat empuk. Rebus guna kaedah rebus perlahan (slow cook) selama 1 jam guna.
3. Jika air kurang, tambahkan. Selamat mencuba!
Kredit resipi dan gambar: Noor Hafiza Mohamad
Baca juga: Wanita Kongsi Cara Buat Singgang Ayam Thai, Resipi Asli Mak Mertua Orang Thai


Resepi Sizzling Yee Mee Ayam & Cendawan Ala-Ala Food Court, Tak Perlu Makan Di Luar Untuk Merasa Hot Plate!

Bagi anda yang gemar makan sizzling, memang kena belajar buat hidangan ini secara homemade sebab kalau buat sendiri lagi puas makan. Nak tambah lebih ayam atau cendawan pun boleh! Betul tak? Bukan itu sahaja, kita juga boleh buat mengikut citarasa dan lebih menjimatkan. Jadi jom cuba resepi yang dikongsikan oleh Nor Khomariah Norrohman di Facebook.
PENULISMyResipi
MASAKANNusantara
TAHAP KESUKARANMedium
Resepi Sizzling Yee Mee Ayam Dan CendawanBAHAN-BAHAN
1 gulung Yee Mee

2 ketul ayam (potong kecil-kecil)

2 biji cendawan kering (shitake) (rendam hingga kembang dan belah dua)

3 tangkai cili kering (potong 1 inci)

I inci halia (diketuk)

3 ulas bawang putih (cincang halus)

2 pokok sawi (siang dan dicelur sekejap)

5 sudu besar kicap pekat

3 sudu besar sos tiram

3 cawan air (kalau nak kuah banyak letak air lebih)

1 biji telur

1 sudu besar tepung jagung (bancuh dengan sedikit air)

Serbuk lada hitam

Minyak secukupnya

Garam dan perasa
CARA PENYEDIAAN
Panaskan minyak dan masukkan cili kering, halia dan bawang putih biarkan sehingga naik baunya.

Masukkan kicap, sos tiram dan serbuk lada hitam, kemudian tumis lagi dan seterusnya masukkan ayam. Biarkan ayam separuh masak.

Masukkan air dan gaul sebati, seterusnya masukkan cendawan.

Seterusnya masukkan air bancuhan tepung jagung dan perasa dengan garam dan serbuk perasa. Ikut citarasa sendiri untuk kepekatan kuah.

Panaskan hot plate, masukkan dahulu kuah tadi dan seterusnya masukkan yee mee.

Akhir sekali masukkan sawi yang dicelur tadi dan pecahkan telur ke dalam masakan tadi dan biarkan sehingga masak.

Siramkan lebihan kuah ke atas mee dan sawi yang telah dicelur.

Taburkan serbuk lada sulah dan boleh tambah cili potong untuk menambah selera. Siap.

Kredit: Nor Khomariah Norrohman
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Resipi Sos Bawang Putih Arab, Cicah Ayam Atau Daging Bakar Memang Mantap!

Setiap kali beli shawarma di kedai, pasti ramai yang minta sos bawang putih extra kan? Lagi banyak sos, lagi sedap tau! Memang tak cukup sos yang dia letak tu.
Rupanya anda boleh cuba buat sendiri sos bawang putih atau nama arabnya, Toum ini di rumah. Bahan utama yang digunakan hanyalah bawang putih, putih telur, minyak sayur, jus lemon dan garam.
Sos ini sesuai dijadikan pencicah ayam goreng, ayam bakar ataupun daging bakar. Kalau buat shawarma homemade, bolehlah letak sos ini sebanyak mana yang anda mahu!
Jom ikuti resipi perkongsikan oleh Ummu Ashraf di bawah. Selamat mencuba!
Baca juga: Resipi Ayam Bakar Ala Kenny Rogers, Mesti Licin Pinggan Anak-anak Dibuatnya!
RESIPI SOS BAWANG PUTIH ARAB
Bahan-bahan:

7 ulas bawang putih
1 putih telur
2/3 cawan minyak sayur
1 camca besar jus lemon
Sedikit garam

Cara-cara:
1. Kupas dah hiris bawang putih. Kemudian kisar bersama putih telur sehingga bawang putih menjadi halus.
2. Sambil mengisar, masukkan minyak dengan aliran tetap secara perlahan-lahan.
3. Adunan akan jadi memekat. Teruskankan aliran minyak sehingga adunan agak kental. Sos toum ini lebih kental dari mayonis.
4. Akhir sekali, masukkan garam dan jus lemon. Kisar lagi sehingga sebati.
5. Sedia untuk digunakan di dalam wrap, kebab, dicicah dengan ayam goreng dan sebagainya. Selamat mencuba!
Kredit resipi dan gambar: Ummu Ashraf
Baca juga: Rahsia Perapan Daging Bakar Yang Sedap, Lembut & Juicy


Resipi Sosej Masak Sos Kegemaran Anak-Anak, Campak-Campak Siap!

Sosej sering menjadi makanan pilihan oleh kebanyakan ibu di rumah kerana penyediaannya yang cukup mudah. Salah satu menu menggunakan sosej adalah resepi sosej masak sos.
Biasanya sosej direbus atau digoreng sahaja kan? Kali ini kita cuba masak versi berkuah pula. Bukan sahaja digemari oleh kanak-kanak bahkan orang dewasa.
Jika kehabisan idea dalam menyediakan hidangan sahur, jom kita cuba resipi sosej masak sos yang mudah dan ringkas ini. Sekejap saja dah siap masak, sedap pula tu!
Baca juga: Ini ‘Tricks’ Tak Nak Bagi Sosej Kecut & Berkedut Masa Menggoreng
RESEPI SOSEJ MASAK SOS

Bahan-bahan:

Bawang besar – hiris/kisar
Bawang putih – hiris/kisar
Cili – hiris/kisar
1 bungkus sosej
Sos tiram
Sos cili
Kicap manis
Gula
Garam

Cara-cara:
1. Goreng sosej terlebih dahulu. Bila dah masak, angkat dan ketepikan.
2. Panaskan kuali dan letakkan minyak secukupnya untuk menumis.
3. Tumis bawang besar dan bawang putih yang sudah dihiris. Kacau sehingga naik bau.
4. Masukkan sosej yang sudah digoreng tadi ke dalam kuali dan gaul sehingga rata.
5. Masukkan sos tiram, sos cili dan kicap manis.

6. Perasakan dengan gula dan garam secukup rasa. Hati-hati letakkan garam dan gula kerana sos tiram dan kicap manis sudah berperasa.
7. Sedia untuk dihidangkan, selamat mencuba!

Kredit resipi dan gambar: Nur Mariam
Baca juga: Isi Ayam Banyak? Jom Buat Sosej Homemade, Lebih Sihat Tanpa Bahan Pengawet!


Resepi Soto Ayam Sambal Kicap Bersama Begedil Kentang, Sesuai Untuk Hidangan Seisi Keluarga!

 PENULIS
myResipi

 KATEGORI
Artikel

 POSTED ON
2020-11-26 03:47:45

Sajian Soto Ayam memang tak lengkap tanpa hidangan begedil daging dan sambal kicap. Ibu-ibu boleh cuba menu soto ini untuk suami dan anak-anak sempena hujung minggu nanti. Tak perlu pening-pening nak masak lauk apa dah. Ikut je resepi yang dikongsikan oleh kumpulan Menu Citarasaku di Facebook.

Kredit: Menu Citarasaku

Bahan-bahan untuk Soto:

Nasi impit atau suhun atau bihun
Bawang goreng
Bergedil kentang
Kacang tanah
Suhun
Ayam ( direbus,dicarik dan digoreng)
Sambal kicap

Kredit: Menu Citarasaku

Bahan-bahan Sup Ayam:

2 biji bawang merah} 1biji bawang merah,3 biji bawang putih dan 2 inci ditumbuk halus,
6 ulas bawang putih} selebihnya dipotong halus
4 inci halia
Daun sup
Ayam (bahagian tulang/kaki ayam/leher)
Air rebusan ayam
Sup bunjut
Kiub pati ayam

Cara-cara pembuatan Sup Ayam:
1. Panaskan minyak. tumiskan bawang merah, bawang putih dan halia yang ditumbuk tadi, kacau hingga garing.
2. Kemudian masukkan sup bunjut dan kacau sebentar. Masukkan kiub ayam dan kacau. Kemudian masukkan sedikit demi sedikit air rebusan ayam (dari isi ayam yang direbus)
3. Masukkan ayam, bawang merah, bawang putih dan halia yang dihiris pula.
4. Masukkan air seberapa banyak yang diperlukan. Kemudian masukan hirisan bawang merah, bawang putih dan halia. Biarkan hingga mendidih.
5. Akhir sekali, masukkan daun sup.

Kredit: Menu Citarasaku

Bahan-bahan Begedil Kentang:

6 biji kentang
Daun sup
Bawang goreng
Telur

Cara-cara pembuatan Begedil Kentang:
1. Kupas kulit kentang, kemudian rebus hingga empuk.
2. Setelah siap, lenyek kentang tadi hingga hancur.
3. Masukan garam, bawang goreng dan daun sup. Gaul rata.
4. Bentukkan kentang tadi dan sedia untuk digoreng.
5. Pukul telur, panaskan minyak.
6. Apabila minyak sudah panas, celupkan begedil yang dibentuk tadi pada telur. dan goreng. Siap!

Bahan-bahan Sambal Kicap:

20 biji Cili padi hijau
2 ulas bawang putih
1 sudu besar gula pasir
kicap secukupnya

Cara-cara pembuatan Sambal Kicap:
1. Tumbuk bawang putih hingga lumat.
2. Kemudian tumbuk cili padi hingga lumat. Masukkan gula pula selepas itu dan tumbuk sehingga hancur.
3. Masukkan bahan di atas pada mangkuk dan tuangkan kicap secukupnya. Siap!
Siap untuk di makan, Selamat mencuba!

Kredit: Menu Citarasaku

Kredit: Menu Citarasaku

Selamat Mencuba
Kredit: Menu Citarasaku


Resipi Soto Ayam Simple Tapi Power. Ini Rahsia Kuah Sedap, Pekat & Likat

Resepi soto ayam simple oleh Farah Lome ini sangatlah power! Kalau masak untuk menu rumah terbuka pasti tetamu puji melambung.
Walaupun kita sudah memasuki minggu kedua bulan Syawal, masih ramai yang bercadang untuk membuat rumah terbuka. Tak ada salahnya pun jika, raya kan sebulan!
Jadi bolehlah memilih soto sebagai hidangan untuk tetamu anda nanti. Selamat mencuba!
Baca juga: 5 Resipi Ekspres Jamu Tetamu Datang Mengejut, Sekejap Dah Siap Masak!
RESEPI SOTO AYAM SIMPLE

1) Resipi Kuah Soto
Bahan-bahan:

Ayam (potong besar sebab nak carikkan nanti)
2 batang serai – ketuk
Minyak untuk menumis
1/2 paket kecil serbuk sup
1/2 paket kecil serbuk kurma
1 kiub pati ayam
Akar daun sup – potong dan cuci bersih
2 liter air

Bahan-bahan kisar:

1 inci lengkuas
1 inci halia
4 biji bawang merah besar (lagi banyak lebih sedap)
1 ulas bawang putih
1 biji buah keras

Cara memasak:
1. Tumis bahan kisar, serai dan akar daun sup sehingga betul-betul naik bau, masak dan sedikit garing. Ia bertujuan supaya bawang tidak berasa mentah dalam kuah nanti.
2. Masukkan serbuk sup dan serbuk kurma. Jika tiada, boleh letak rempah soto.
3. Masukkan ayam. Agak-agak air ayam sudah hampir kering, baru masukkan air.
4. Masukkan kiub pati ayam dan perasakan dengan gula serta garam dengan secukupnya.
5. Renehkan kuah sehingga ayam masak elok. Angkat ayam dan toskan. Ketepikan ayam untuk dicarikkan nanti.
6. Kuah soto siap!

2) Resipi Begedil Kentang
Bahan-bahan:

5-6 biji ubi kentang – buang kulit, potong kecil & rebus
Hirisan daun sup
Bawang goreng
1 biji telur
Lada sulah secukupnya
Garam secukup rasa

Cara memasak:
1. Ubi kentang dibuang kulit, potong kecil dan rebus hingga empuk.
2. Kemudian lenyekkan hingga halus. Masukkan hirisan daun sup dan bawang goreng. Sebatikan.
3. Cubit adunan Begedil dan bulat-bulatkan adunan. Leperkan sedikit.
4. Pecahkan telur dan masukkan lada sulah dan garam. Pukul kembang supaya bila digoreng nanti, begedil kelihatan bersarang.
5. Cara goreng begedil supaya tidak hancur, panaskan minyak agak-agak tenggelam separuh begedil sahaja. Jangan penuh.
6. Panaskan dengan api yang kecil sehingga betul-betul panas.
7. Celup begedil dalam bancuhan telur kemudian goreng.
8. Bila sudah garing dan kekuningan, barulah balikkan. Jangan balikkan terlalu awal kerana begedil akan pecah.

3) Resepi Soto Ayam Simple – Sambal Kicap
Bahan-bahan:

1 ulas bawang putih – diketuk
Segenggam cili padi
Gula secukup rasa
Sos cili secukupnya
Kicap

Cara memasak:
1. Panaskan minyak dan goreng bawang putih hingga garing. Masukkan juga cili padi. Goreng bersama bawang putih tadi.
2. Angkat bahan gorengn tadi dan jangan dibuang minyaknya kerana minyak gorengan bawang putih akan membuatkan sambal jadi lebih sedap.
3. Tumbuk bahan gorengan tadi dan tambahkan gula, sos cili dan kicap dengan secukupnya. Masukkan juga 1 sudu makan minyak gorengan tadi. Gaul rata.
4. Sambal isi tidak perlu diisi garam kerana kicap itu sudah berasa masin.
5. Sambal Kicap sedia untuk dinikmati.

INFO: Kalau tak nak guna serbuk sup & serbuk kurma, boleh guna rempah soto. Bahan lain kekalkan, cuba tukar serbuk sup & serbuk kurma kepada rempah soto sahaja.
Kredit: Farah Lome
Baca juga: Resipi Kuzi Ayam Orang Pantai Timur, Cicah Dengan Roti Memang Layan!


Buat Sendiri Sotong Bakar Macam Di Kedai, Sama Sedap & Lagi Jimat

“Menyesal lambat belajar resepi sotong bakar Thai ni. Kalau tak, hari-hari dah buat…”
Jika anda pernah melancong ke Hatyai, sotong bakar ini memang yang banyak dijual di kedai-kedai tepi jalan.
Kalau tiba-tiba mengidam, takkan nak fly jauh ke Hatyai semata-mata nak makan sotong bakar kan?
Oleh itu, jom kita belajar buat sendiri sotong bakar di rumah menggunakan resipi perkongsian oleh Lia Dahlia di bawah.
Baca juga: Resipi Tomyam Putih Asli Thai Tanpa Guna Pes Segera
RESEPI SOTONG BAKAR
Bahan-bahan perapan sotong:

2 sudu kecil gula
1 hingga 2 sudu besar kicap manis cair
1/2 sudu besar sos tiram
1 sudu besar sos cili

Cara-cara:
1. Cuci bersih sotong dan kelar. Jangan sampai terputus.
2. Campurkan semua bahan-bahan perapan sotong, gaul pada sotong sehingga rata. Perapkan selama 15 minit.
3. Bakar dalam air fryer pada suhu 140℃ selama 15 minit. Kemudian tukar suhu kepada 180℃ selama 5 minit supaya lebih garing.
4. Jika tiada air fryer, boleh grill atas kuali leper atau bakar macam biasa.
Bahan-bahan sos pedas Thai:

2 ulas bawang putih*
7 hingga 8 tangkai cili padi*
Akar ketumbar*
1 hingga 2 sudu kecil gula kabung thai* (atau gula melaka)
Sos ikan/nampla
3 hingga 4 biji limau kasturi/nipis (perah ambik jus sahaja)
Daun ketumbar (cincang halus)
Bawang merah kecil (cincang halus)
Sedikit air suam
Garam (jika tak cukup masin)

Cara-cara:
1. Tumbuk bahan-bahan bertanda (*).
2. Campurkan dengan air limau kasturi, sos ikan, bawang merah dan akar ketumbar.
3. Jika kuah agak pekat, tambah sedikit air suam.
4. Ubah suai rasa masam, manis, pedas dan masin supaya seimbang.

5. Curahkan ke atas sotong yang sudah dibakar tadi. Selamat mencuba!

Kredit resipi dan gambar: Lia Dahlia
Baca juga: Cara Buat Pancake Pisang, Makanan ‘Street Food’ Terkenal Di Thailand


Resipi Sotong Goreng Kunyit Ringkas Tapi Sedap, Ini Petua Elak Jadi Kecut

Resepi sotong goreng kunyit ini merupakan menu yang paling mudah, ringkas dan cepat disediakan.
Lauk ini sesuai untuk mereka yang kesuntukan masa kerana sibuk bekerja dan banyak urusan lain yang perlu dikendalikan.
Bertambah sedap jika dimakan dengan nasi panas, ulam-ulaman dan juga sambal belacan.
Jom MyResipi kongsikan cara memasak sotong goreng kunyit yang sedap di bawah. Selamat mencuba!
Baca juga: Hanya Guna Asam Keping, Elak Sotong Jadi Kecut & Hanyir Bila Dimasak
Resipi Sotong Goreng Kunyit
Bahan-bahan:

10 ekor sotong
10 batang kacang buncis – hiris
1/2 biji lobak merah – hiris
1 biji cili merah – hiris
1 biji cili hijau – hiris
1 biji tomato – hiris

Bahan-bahan tumis:

5 ulas bawang putih – tumbuk
1 biji bawang holland – hiris
1 sudu serbuk kunyit

Cara memasak:
1. Bersihkan sotong dan potong mengikut saiz yang anda sukai. Kemudian perah sedikit asam limau atau lemon serta sedikit cuka. Perapkan seketika di dalam air supaya sotong tidak kecut semasa dimasak nanti.
2. Panaskan minyak di dalam kuali. Tumis bawang putih, masukkan serbuk kunyit dan kacau rata.
3. Kemudian masukkan cili merah dan cili hijau yang sudah dihiris serta masukkan juga sotong tadi.
4. Perasakan dengan garam, gula dan serbuk perasa. Kacau rata.
5. Masukkan lobak merah, kacang buncis dan bawang holland. Jika suka berkuah, masukkan sedikit air. Gaul rata dan sedia untuk dihidangkan.

Kredit resipi dan gambar: Azizah Daud
Baca juga: Rupanya Ini Rahsia Sotong Goreng Tepung Jadi Lebih Rangup & Tak Hancur


Resipi Sotong Goreng Pedas, Ini Petua Supaya Tak Liat & Berbau

Penggemar masakan Thailand wajib cuba resepi sotong goreng pedas ini. Menu ini lebih kurang sama sahaja seperti sambal sotong, tetapi ada sedikit perbezaannya dari segi bahan.
Masakan Thailand ini kalau tak pedas, masam dan manis memang tak sah. Begitulah perumpamaan masakan yang dikongsikan oleh Saudara Wan Luqman di bawah.
Baca juga: Udang Masak Diraja, Penuh Rasa Dan Lemak Lemak Manis, Sedap Sangat!
RESEPI SOTONG GORENG PEDAS
Bahan-bahan:

2 ekor sotong – potong dan celur dalam air panas
Cili padi – hiris @ cincang
Bawang holland – hiris @ cincang
Bawang putih – tumbuk
Capsicum hijau – potong dadu
Kacang panjang/buncis (optional) – hiris
1 sudu makan sos tiram
1 sudu makan pes namprik maepranom
1 sudu makan sos tomato
2 sudu makan sos cili
Nampla sauce/sos ikan secukupnya
Sedikit Kicap Golden Mountain

Cara memasak:
1. Panaskan minyak dalam kuali dan tumis bawang putih seketika.
2. Kemudian masukkan hirisan bawang holland, capsicum dan cili padi. Boleh juga masukkan kacang panjang, kacang buncis, lobak merah atau bunga kubis. Namun ia adalah pilihan sahaja bergantung pada selera masing-masing.

3. Masukkan sos tiram.
4. Masukkan juga sedikit kicap Golden Mountain.
5. Tambahkan sos cili.

6. Tidak dilupa, masukkan juga sos tomato. Jika tiada, boleh gantikan dengan sedikit perahan jus limau nipis atau tomato yang telah didadu.
7. Renjiskan sedikit sos nampla @ sos ikan.

8. Tambahkan pes namprik. Ia adalah pes cili dalam tin yang biasa digunakan untuk membuat tomyam.
9. Kuah asas untuk sotong sudah siap disediakan. Boleh rasa dan tambah perasa jika tidak cukup.
10. Seterusnya masukkan sotong yang telah dicelur dengan air panas. Menurut empunya resipi, jika sotong dimasukkan segar, air sotong akan meleleh keluar dan kuah masak pedas akan berbau sotong dengan kuat membuatkan rasanya jadi kurang enak.

11. Tambahkan daun limau purut.
12. Masukkan juga sedikit gula untuk memberikan sedikit rasa manis. Masakan ini perlu ada rasa pedas, manis, masin dan sedikit masam.

13. Sotong Goreng Pedas siap untuk dihidangkan. Selamat mencuba!

INFO: Jika guna sotong yang telah dicelur terlebih dahulu, bila siap dimasak sotong akan jadi tidak terlalu kecut.
Kredit: Wan Luqman
Baca juga: Resipi Sambal Udang Petai Yang Sedap, Makan Dengan Nasi Panas Fuhhh Menyengat!


Resepi Sotong Stim Limau Kaw Ala Thai, Rasa Masam-Masam Manis Memang Sedap Lah!

Peminat makanan Thailand mesti kecur air liur tengok resepi Sotong Stim Limau ini, tambah pula tak boleh pergi Thailand nak makan. Percayalah buat yang tak makan sotong pun kalau korang ikut resepi ini mesti automatik akan suka dengan sotong. Resepi ini sangat mudah dan sedak do’oh. Jom cuba resepi yang dikongsikan oleh Cikatennazlan di Facebook.
PENULISnajahnurul
MASAKANNusantara
TAHAP KESUKARANMudah
FAKTA MASAKAN

30 min
PENYEDIAAN

4 orang
HIDANGAN

SOTONG STIM LIMAUPeminat makanan Thailand mesti kecur air liur tengok resepi Sotong Stim Limau ini, tambah pula tak boleh pergi Thailand nak makan. Percayalah buat yang tak makan sotong pun kalau korang ikut resepi ini mesti automatik akan suka dengan sotong. Resepi ini sangat mudah dan sedak do’oh. Jom cuba resepi yang dikongsikan oleh Cikatennazlan di Facebook.
BAHAN-BAHAN SOS
5 tangkai cili padi

4 ulas bawang putih

3 tangkai akar daun ketumbar (cuci bersih)

1 sudu besar gula

3 biji limau nipis (jus sahaja)

1/2 biji limau nipis (dipotong dadu)

3 tangkai daun ketumbar dihiris halus

Kredit : CikatenazlanBAHAN – BAHAN SOTONG STIM
6 ekor sotong (saiz sederhana besar)

2 batang serai

1 inci halia

10 helai daun limau purut
CARA PENYEDIAAN
Stimkan sotong dengan bahan ‘sotong stim’.

Tumbuk cili padi, bawang putih, akar daun ketumbar sehingga hancur.

Campurkan dengan kesemua bahan yang lain.

Siramkan sos ke atas sotong yang telah di stim dan siap boleh dimakan.
TIPSKalau nak lebih pedas tambahkan sahaja cili padi.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Jom Cuba Spageti Napolitan Ala Jepun, Sedap Berkrim & Unik!

Spaghetti Napolitan merupakan masakan yang boleh dikatakan agak terkenal di negara Jepun. Cara penyediaannya juga tidak susah mana. Yang penting, wajib ada butter dan sos tomato untuk memasaknya.
Bosan juga asyik masak spageti bolognese atau spageti carbonara kan? Apa kata kali ini jom cuba spageti versi Jepun ini pula.
Ikut saja resipi perkongsian oleh Puan Zurina Zulkifli di bawah. Menurutnya, anak-anak menggemari rasa spageti ini yang lemak dan berkrim. Selamat mencuba!
Baca juga: Resipi Spaghetti Buttermilk Mudah Untuk Dimasak, Sedap & Tak Muak
RESEPI SPAGHETTI NAPOLITAN JEPUN

Bahan-bahan:

Lima sudu besar sos tomato jenama Kimball
Butter jenama Anchor
Sebatang sosej keju – dipotong serong
Setengah biji bawang holland – dihiris
Setengah potong capsicum hijau – dihiris
Sesudu teh minyak masak atau minyak zaitun
Garam dan keju parmesan (pilihan)
Spageti – direbus dan tos

Cara memasak:
1. Panaskan minyak masak atau minyak zaitun. Tumiskan hirisan bawang holland bersama sosej.

2. Kemudian masukkan lada benggala dan tos tomato. Boleh tambahkan juga sedikit serbuk lada hitam.

3. Masukkan sedikit air rebusan spageti dan gaul sebati.

4. Masukkan spagetti dan gaul rata.

5. Apabila masakan sudah mengeluarkan wap panas, boleh letakkan butter dan gaul sebati.

6. Akhir sekali, taburkan garam secukup rasa mengikut selera masing-masing.

7. Sedia untuk dihidangkan. Tabur keju parmesan jika suka, selamat mencuba!

Kredit resipi dan gambar: Zurina Zulkefli
Baca juga: Resipi Spaghetti Carbonara Original Orang Itali, Tak Guna Sos Segera & Susu


Resepi Spicy Beef Wrap Mudah & Keenaakan Yang Memukau!

PENULISMyResipi
KATEGORIArtikel
POSTED ON2020-11-25
Resepi Spicy Beef Wrap ini memang sesuai dihidangkan sebagai sarapan pagi mahupun makan malam. Bukan itu sahaja, ianya juga menjadi kegemaran seisi keluarga. Jadi kalau korang teringin nak makan makanan yang simple dan sedap bolehlah cuba resepi ini. Sangat mudah disediakan. Jom ikuti resepi yang dikongsikan oleh Shud di kumpulan Masakan Melayu Lama Dan Baru di Facebook.

Kredit: ShudBAHAN-BAHAN

Gardenia wholemeal wrap
Telur 2 biji
Daging burger ramly
Cili
Sos Cili
Mayonis
Mozarella cheese (boleh letak kalau nak lagi sedap)

Kredit: ShudCARA-CARA

Masak beef patty dulu dengan sedikit minyak.
Pecah 2 biji telur dengan sedikit garam kemudian tambah cili. Kalau untuk anak makan tak perlu tambah cili pun boleh.
Lepas kacau telur masukkan dalam kuali yang dipanaskan. Goreng telur ala-ala telur dadar.
Letak wrap di bahagian atas telur
Terbalik roti dan telur letakkan salad di atasnya.
Letakkan daging yang telah dimasak. Potong kecil dagingnya.
Letak sos cili. Boleh tambah mayonis atau thousand island ikut kreativiti.
Sedia untuk dinikmati.

Kredit: Shud
Kredit: Shud
Kredit: Shud
Kredit: ShudSelamat Mencuba
Kredit: Shud


Resepi Spicy Creamy Buttermilk Salmon Yang Wajib Korang Cuba! Tengok Je Pun Dah Terliur

PENULISmyResipi
KATEGORIArtikel
POSTED ON2020-11-25 04:05:53
Para ibu mesti buntu kan tak tahu nak masak apa? Asyik masak lauk yang sama je, kadang-kadang bosan juga. Jadi, tidak ada salahnya jika mahu mencuba menu istimewa yang lain daripada lain ini. Resepi ini nampak je macam susah tapi sebenarnya resepi Spicy Creamy Buttermilk Salmon ni sangat mudah untuk disediakan.
Jadi apa kata kita cuba resepi dari Ashfoodhunter yang dikongsikan di kumpulan Resepi Menambat Selera. Nampak sedap dan menyelerakan. Selamat Mencuba!

Kredit: Ashfoodhunter

Bahan-bahan:

Ikan Salmon
Garam
Blackpepper
4 ulas bawang putih (dicincang)
1 biji bawang besar (dicincang)
5 biji cili padi (dicincang)
2 hiris butter
10 helai daun kari
1 tin susu cair/ susu full cream
Baby spinach
2 keping cheesedale

Kredit: Ashfoodhunter

Cara-cara:

Grill salmon bersama garam dan blackpepper dan asingkan sebentar
Cairkan butter dan tumis semua bahan cincang
Masukkan daun kari
Tuangkan susu cair
Masukkan baby spinach

Kredit: Ashfoodhunter

Selamat Mencuba
Kredit: Ashfoodhunter


Resipi Spiral Goreng Untuk 40 Orang Makan, Sesuai Untuk Jamuan!

Resepi Spiral Goreng ini sesuai dimasak untuk jamuan rumah terbuka ataupun jamuan di sekolah anak mahupun tempat kerja.
Dah ramai yang biasa masak spageti kan? Kali ini jom kita cuba menggunakan ‘spiral’ pula. Rasanya sama saja seperti spageti, hanya bentuknya saja berbeza.
Namun, spiral ini lebih selamat untuk anak-anak dan mudah untuk dimakan kerana bentuknya yang pendek. Tidak sama seperti spaghetti yang panjang. Jom kita cuba!
Baca juga: 5 Idea Menu ‘Potluck’ Yang Menarik & Mudah Untuk Jamuan Raya
RESEPI SPIRAL GORENG
Bahan-bahan:

Spiral 4 bungkus (saya guna jenama prego)
Bawang holland
Bawang putih
Mixed vegetable (sayur campuran)
Kiub ayam
Sosej – dipotong dadu
Isi ayam – dikisar
Serbuk oregano
Black pepper
Garam
Serbuk perasa

Cara-cara:

Didihkan air. Masukkan spiral dan rebus selama 8 minit sehingga lembut. Letakkan juga sedikit garam semasa sedang direbus.
Bila spiral dah lembut, tos dan ketepikan.
Panaskan minyak zaitun. Tumis bawang holland dan bawang putih yang sudah dihiris.
Kemudian, masukkan isi ayam kisar, sosej yang dipotong dadu dan kiub ayam sehingga. Kacau rata sehingga semua bahan-bahan masak.
Akhir sekali masukkan spiral yang sudah direbus dan ditoskan tadi.
Masukkan oregano, black pepper, garam dan serbuk perasa secukupnya. Kacau rata dan siap!
Selamat mencuba.

Kredit resipi dan gambar: Nurul Hawa Nadila Sari
Baca juga: Spageti Buttermilk Chicken Popcorn Untuk Jamuan Sekolah Anak, Mudah Saja Nak Buat!


Resipi Sup Cendawan Sihat Tanpa Gula & MSG, Kenyang Pulak Tu!

Tak tahu nak malam apa? Jom cuba resepi sup cendawan ini. Ia boleh dikatakan menu sihat kerana tanpa gula dan MSG.
Menu ini juga sesuai untuk anda yang sedang menurunkan berat badan, atau secara ringkasnya sedang ‘diet’.
Resipi ini hanya menggunakan 6 bahan dan cara memasaknya juga sangat ringkas dan cepat. Saudari Sha Ramson Abdullah ada berkongsikan resipinya di bawah, jom cuba!
Baca juga: Sup Jagung Dan Isi Ketam Ala Chinese Style, Tambah Selera Makan Untuk Anak Yang ‘Picky Eater’
RESEPI SUP CENDAWAN SIHAT
Bahan-bahan:

1 biji bawang besar (dipotong nipis)
2 hingga 3 ulas bawang putih  (dititik)
Cendawan tiram
Lada hitam (ditumbuk)
2 biji telur
5 hingga 6 biji cili padi (dipotong 2)

Cara-cara memasak:
1. Panaskan minyak. Kemudian masukkan bawang besar, bawang putih dan cili. Kacau sekejap saja.
2. Seterusnya masukkan pula cendawan dan lada hitam secukupnya. Kacau sekejap.

3. Kemudian baru masukkan air untuk buat kuah. Gaul dan biarkan mendidih.
4. Bila dah mendidih, masukkan telur.
5. Perisakan dengan garam dan perasa secukupnya. Selamat mencuba!

Kredit resipi dan gambar: Sha Ramson Abdullah
Baca juga: Cara Buat Sup Ayam Tanpa Minyak, Mudah & Lebih Sihat Untuk Satu Keluarga
Baca juga: Cara Buat Sup Ayam Siam Masam-Masam Pedas, Punya Rasa & Aroma Tersendiri


Sup Daging Siam, Tak Guna Banyak Minyak & Cepat Empuk

Jom cuba resepi sup daging siam perkongsian oleh Saudara Ben Safwan di bawah.
Resipi ini bukan saja mudah dan sedap, malah tidak menggunakan banyak minyak.
Sup daging siam ini sama seperti di kedai masakan Thailand. Namun, empunya resipi ada mengolah sedikit mengikut cita rasanya.
RESEPI SUP DAGING SIAM
Bahan-bahan:

500-800gm daging lembu tempatan
200ml air

Bahan-bahan sup:

500ml air
1 1/2 pek perencah sup siam Adabi
2 ulas bawang putih – ketuk
1 batang saderi panjang
1 batang akar daun ketumbar – ketuk
4-5 tangkai daun ketumbar
1-2 tangkai daun bawang
2-3 cili padi Thai – ketuk
1/2 bawang Holland saiz besar
2 biji tomato – belah 4
1 biji (saiz besar) limau nipis
3 sudu makan sos ikan
Garam, serbuk perasa dan bawang goreng secukupnya

Cara memasak:
1. Bersihkan daging dan rebus dengan 200ml air selama 35-40 minit menggunakan api kecil dan tutup periuk. Buka sikit sahaja penutup bagi ruang keluar wap.
2. Panaskan minyak masak. Tumis bawang putih, hirisan bawang Holland, cili padi Thai, akar daun ketumbar dan 2/3 bahagian tomato hingga bawang betul-betul layu.
3. Kemudian tambah 700ml air (air + air rebusan daging ), daging rebus, daun ketumbar, perencah Sup Siam, sos ikan dan tomato. Besarkan api dapur, tutup periuk dan didihkan.
4. Bila sudah mendidih, perasakan ikut cita rasa dengan menambah serbuk perasa, garam dan jus limau nipis. Sup ini mempunyai rasa masam, pedas dan beraroma. Pastikan jumlah air juga tidak lebih atau kurang dari jumlah yang diberikan.
Kredit resipi & foto: Ben Safwan


Resipi Sup Kosong, Sesuai Untuk Anda Yang Tak Boleh Makan Nasi ‘Kering’

Jika anda seorang yang tidak boleh makan nasi tanpa sebarang kuah, boleh cuba resepi sup kosong ini. Sekadar sup kosong tanpa sebarang isi.
Bila nak buat sup ayam atau daging tapi tak cukup bahan, buat je sup macam ni. Asalkan ada menu berkuah untuk dihidangkan bersama lauk lain.
Sesuai juga dihidangkan bersama nasi goreng, nasi ayam penyet ataupun nasi bujang. Jom cuba resipi mudah ini di bawah.
Baca juga: Resipi Nasi Bujang Mudah & Sedap, Simple Tapi Menggamit Memori
Resepi Sup Kosong
Bahan-bahan:

4 hingga 5 cawan air
2 sudu besar stok ayam/kiub ayam
1 sudu pes sup tulang
2 ulas bawang putih – diketuk
Lada sulah
Garam
Secukup rasa
Bawang goreng
Daun sup

Cara-cara:
1. Tuangkan 4 atau 5 cawan air dalam periuk. Kemudian masukkan stok ayam atau kiub ayam serta 1 sudu pes sup tulang.
2. Masukkan juga 2 ulas bawang putih yang sudah diketuk.
3. Seterusnya masukkan lada sulah dan garam secukup rasa.
4. Kemudian biarkan kuah mendidih dan boleh ditaburkan bawang goreng serta daun sup.
5. Sesuai dihidangakan bersama nasi goreng, nasi ayam penyet atau nasi bujang. Selamat mencuba!

Lihat video penuh:

 @enyabdullah83
Resepi Sup Kosong boleh makan dengan nasi goreng, nasi ayam penyet, atau nasi bujang! #supkosong #resepitiktok #fypシ #fyp #resepisup
 ♬ zapin melayu – αLαɳ tMg

Kredit resipi: TikTok enyabdullah83
Baca juga: Resipi Nasi Bujang Mudah & Sedap, Simple Tapi Menggamit Memori


Resepi Sup Sayur Campur Ala Kedai Tomyam, Rasa Masam & Pedas Memang Terliur!

Kebiasaannya kalau di kedai tomyam, rasa sup sayur dia mesti lain daripada yang kita buat di rumah kan? Rasa supnya ada masam dan yang paling penting pedas. Jom cuba resepi yang dikongsikan oleh Ain Zafiyra di Twitter.
PENULISmyResipi
MASAKANNusantara
TAHAP KESUKARANMedium
FAKTA MASAKAN

15 min
PENYEDIAAN

4 orang
HIDANGAN

SUP SAYUR ALA THAIKebiasaannya kalau di kedai tomyam, rasa sup sayur dia mesti lain daripada yang kita buat di rumah kan? Rasa supnya ada masam dan yang paling penting pedas. Jom cuba resepi yang dikongsikan oleh Ain Zafiyra di Twitter.
BAHAN-BAHAN
Kentang

Lobak merah

Daun saderi

Perencah sup siam

Daun limau purut

Bebola ikan

Jus limau nipis

Kredit: Ain ZafiyraCARA PENYEDIAAN
Masak air sehingga mendidih, masukkan lobak merah dan kentang masak sehingga empuk.

Bila dah mendidih masukkan cendawan dan cili padi.

Letakkan perencah sup siam dan daun saderi, kacau sehingga sebati.

Masukkan daun limau purut, bebola ikan dan jus limau nipis supaya ada rasa masam sedikit. Tutup api dan sedia untuk dihidang.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Resipi Spageti Sup Untuk Makan Malam, Jarang Dibuat Orang!

Tiada idea untuk makan malam? Apa kata jom cuba resepi sup spaghetti yang jarang dibuat orang ini.
Biasanya kita hanya menggunakan bihun, mi kuning dan makaroni saja kan? Kali ini ganti dengan guna spageti pula.
Sekala sekala tukar selera tidak ada salahnya. Ikut saja resipi perkongsian oleh Ciksu Kitchen di bawah. Selamat mencuba!
Baca juga: Resipi Sup Cendawan Sihat Tanpa Gula & MSG, Kenyang Pulak Tu!
RESEPI SPAGHETTI SUP MUDAH & SEDAP
Bahan-bahan:

1 peket spageti
1 peket bebola ayam (yang ada sayur)
1 sup bunjut
1 batang carrot
Sawi
4 ulas bawang putih
1 biji bawang besar

Cara-cara:
1. Didihkan air. Kemudian letak sedikit minyak dan masukkan spageti. Rebus sehingga lembut.
2. Bila spageti dah lembut, toskan. Ambil sedikit air rebusan spageti tadi.

3. Tumis bawang putih dan bawang besar yang sudah dihiris sehingga naik bau. Kemudian masukkan air rebusan tadi.
4. Masukkan juga sup bunjut dan biarkan sehingga mendidih. Kemudian masukkan sayur dan bebola ayam.
5. Akhir sekali, letakkan garam dan perasa secukupnya.

Bahan-bahan sos kicap:

Kicap manis cap kipas udang
Sos cili
Cili padi cincang
Kicap sotong
Serbuk asam limau
Gula
Garam

Cara-cara buat sos kicap:
1. Satukan semua bahan dan kacau sebati.
Bahan-bahan sampingan lain:

Sambal cili
Daun sup

Sedia untuk dihidangkan. Selamat mencuba!

Kredit resipi: Ciksu Kitchen
Baca juga: Cara Buat Pasta Carbonara ‘Super Creamy’, Sama Macam Dekat Pizza Hut!


Resepi Susu Kurma Cincau Lemak Berkrim, Penyejuk Tekak Ketika Cuaca Panas

Kalau korang perasan sejak dua menjak ini cuaca di negara kita sangat panas, boleh dikatakan setiap hari hanya ke dapur untuk minum air sejuk sahaja. Selain minum air sejuk kosong, korang boleh cuba air penyejuk tekak seperti kurma cincau, lepas minum pasti tekak rasa lega dan segar.
Jom cuba buat air susu kurma cincau yang penuh lemak berkrim ini

Bahan-bahan

Sebotol susu kurma Farm Fresh
Susu Dutch Lady full cream
Cincau
1 tin susu sejat
3 sudu susu pekat
Gula
Garam

CARA PENYEDIAAN

Masukkan sebotol air susu kurma, susu full cream dan satu tin susu sejat ke dalam periuk dengan api yang sederhana.
Masukkan secubit gula dan garam.
Kacau sehingga larut dan masukkan 3 sudu susu pekat. Masak sehingga mendidih dan sejukkan.
Potong dan cincang cincau, dan masukkan ke dalam air yang sudah disejukkan. Siap.

Sumber: Nor Erma Nazlin


Resipi Fries Guna Sweet Potato, Rangup & Lebih Manis!

Resipi sweet potato fries ini lebih sedap dari ubi kentang biasa. Rasanya lebih manis dan rangup.
Ia juga sesuai dijadikan kudapan minum petang untuk anak-anak kerana dijamin bebas pewarna dan perasa tiruan.
Ibu-ibu boleh cuba buat sendiri di rumah nanti ya. Lebih jimat berbanding makan di kedai!
Baca juga: Resipi Jejari Kentang Cheese Untuk Kudapan Anak, Guna Bahan Mudah Je!
RESEPI SWEET POTATO FRIES HOMEMADE
Bahan-bahan:

Ubi keledek oren
Tepung goreng serbaguna adabi
Minyak masak

Cara-cara:
1. Kupas ubi keledek dan potong bentuk jejari macam kentang goreng yang biasa dimakan itu.
2. Basuh bersih dan toskan sekejap. Biarkan sedikit basah supaya tepung melekat pada kentang.
3. Tepung goreng serbaguna adabi ini tidak perlu letak garam atau apa-apa perasa.
4. Taburkan tepung ke atas ubi keledak. Gaul sedikit saja supaya teksturnya kasar. Pastikan jangan terlalu basah atau terlalu kering.
5. Kemudian goreng di dalam minyak panas. Kawal api untuk elak hangus.
6. Sedia untuk dimakan waktu panas-panas. Jika sejuk, kentang akan jadi lemau.
Tips: Selepas digaul dengan tepung, terus goreng di dalam minyak panas. Jika lambat digoreng, kentang akan melekat.

Kredit resipi dan gambar: Zulhairi Ahmad
Baca juga: Cara Buat Kentang Goreng Homemade Untuk Anak, Lagi Sihat & Selamat Tanpa Bahan Pengawet


Resipi Tauhu Goreng Crispy Cicah Sambal Kicap, Ini Petua Elak Melekat & Hancur

Tauhu goreng rangup ini sama seperti tempe goreng, sangat menyelerakan apabila dimakan. Lebih-lebih lagi jika dinikmati bersama sambal kicap yang lazat!
Ia juga sangat sesuai dihidangkan sebagai lauk sampingan untuk makan tengah hari atau makan malam. Sesuai juga dijadikan menu kudapan untuk minum petang.
Rupanya ada petua agar tepung melekat elok pada tauhu apabila sedang digoreng. Tauhu juga tidak hancur dan melekat pada kuali. Jadi, mari sama-sama lihat caranya di bawah.
Baca juga: Petua Simpan Tauhu Supaya Tahan Lama & Tidak Cepat Masam
RESEPI TAUHU GORENG CRISPY
Bahan-bahan:

4 keping tauhu basah – potong 4
5 sudu makan tepung gandum
1 sudu makan tepung beras
Secubit garam
 ½  sudu teh baking powder
1 cawan air
1 kiub pati ayam + 1/3 cawan air panas (air panas ini bertujuan untuk hancurkan kiub ayam)

Cara-cara:
1. Bancuh semua bahan kecuali tauhu. Adun sebati semua adunan.

2. Bila adunan sudah sebati, barulah masukkan tauhu yang telah dipotong.

3. Gaul-gaul tauhu dalam bancuhan kemudian tapis atau sejat tauhu tersebut. Panaskan minyak masak dan goreng tauhu tadi.

4. Air bancuhan tepung tadi jangan dibuang.
5. Goreng tauhu agak-agak sudah garing. Tuang air tepung tadi dalam kuali sambil kacau-kacau tauhu. Ia bertujuan supaya tepung melekat elok pada tauhu.

6. Kemudian tuang lagi air tepung sambil kacau tauhu. (empunya resipi tuang air tepung dalam kuali sebanyak 2 kali)
7. Biarkan tauhu garing dan angkat. Sejatkan minyak pada tauhu dan sementara itu bolehlah buat sambal kicap.

Petua goreng tauhu supaya tak melekat & hancur:

Rendam tauhu dalam air panas, jika tauhu lembut dalam  bekas atau tiup, potong  atau belah dua kemudian keluarkan perlahan-lahan, buang air sebelum sedia digoreng.
Potong tauhu ikut saiz yang disukai tapi jangan terlalu nipis atau terlalu kecil. Gaulkan dengan tepung jagung dan sedikit garam. Selepas disaluti tepung , tauhu sedia digoreng. Tapi pastikan salutan tepung nipis sahaja.
Semasa menggoreng, gunakan minyak yang banyak dan goreng tauhu apabila minyak betul-betul panas dan pastikan tauhu tenggelam sepenuhnya dalam minyak. Balikkannya apabila bahagian bawah sudah garing sepenuhnya.

Kredit resipi dan gambar: Mastura Razali
Baca juga: Resipi Tempe Goreng Berempah Rangup, Cicah Sambal Kicap Memang Wow!


Resipi Telur Bistik, Idea Sahur Untuk Ibu-Ibu Supaya Anak Berselera

Resepi telur bistik ini sangatlah mudah dan sedap. Cukup berselera jika dimakan dengan nasi panas. Ada satu lauk ini pun sudah cukup, tak perlu masak lauk lain sebab telur bistik ini sudah seimbang dengan sumber protein dari telur dan sayur-sayuran yang dimasukkan ke dalam bahan kuahnya.
Baca juga: Mudahnya Resipi Sup Telur Ini, Guna Bahan Asas Di Rumah Je
Resepi Telur Bistik Mudah & Sedap
Bahan-bahan:

Bawang putih yang dicincang
Bawang holland dipotong dadu
Ayam dipotong dadu
Sos tomato
Sos tiram
Sos cili
Sos ikan
Lada merah besar diracik
Lada benggala dipotong dadu
Lobak dipotong dadu
Jagung tin
Garam, gula, serbuk perasa
Daun sup sedikit untuk hiasan

Cara memasak:
1. Panaskan minyak. Tumis bawang putih dan bawang holland yang sudah dipotong dadu.
2. Masukkan ayam yang telah dipotong dadu, tumis sehingga matang.
3. Kemudian masukkan 3 sekawan, sos bersama sos ikan sedikit.
4. Gaul sebati kesemuanya. Seterusnya masukkan lada besar, lada benggala, lobak dan jagung.
5. Masukkan sedikit air. Renehkan sekeketika.
6. Perasakan dengan garam, gula dan serbuk perasa sehingga cukup rasa.
7. Akhir sekali, taburkan daun sup. Ketepikan sementara kita buat telur pula.
8. Pecahkan telur 5 biji, kacau bersama garam serta serbuk perasa.
9. Masak macam biasa kita buat telur dadar. Ada dua pilihan, kalau pandai buat ala-ala telur bistik bungkus boleh lah buat lagi kreatif. Masukkan bahan yang sudah masak tadi dan letakkan di tengah-tengan telur dan bungkus.
10. Kalau tak pandai nak bungkus dan risau berterabur, buat je macam telur dadar biasa. Bila dah masak, letakkan atas pinggan macam kemudian baru letak bahan yang dimasak tadi kat atas telur.
11. Siap, sedia untuk dihidangkan. Selamat mencuba!
Kredit: Kak Chik
Baca juga: Lauk Kurma Ayam Guna Cara Ekspres, 30 Minit Dah Siap Masak!


Rahsia Telur Dadar Rangup Macam Dekat Kedai Thai, Guna 3 Bahan Je!

Setiap kali ke kedai masakan Thai, wajib order telur dadar mereka yang rangup dan garing! Rupanya tak susah pun kalau cuba resepi telur dadar Thai di rumah.
Namun begitu, ada tekniknya yang perlu anda ikuti. Kalau salah cara, hasilnya memang tidak akan sama seperti di kedai.
Kalau nak tahu bagaimana caranya yang betul, ikut saja resipi yang dikongsikan oleh Murni Rahmat di bawah. Confirm menjadi!
Baca juga: Resipi Tomyam Putih Asli Thai Tanpa Guna Pes Segera, Dijamin Hirup Kuah Sampai Licin!
RESEPI TELUR DADAR THAI RANGUP
Bahan-bahan:

4 biji telur
1 sudu makan tepung gandum, tepung jagung atau tepung beras
4 sudu makan air sejuk @ 2 ketul ais
Garam secukup rasa @ perasa

Cara penyediaan:
1. Pecahkan telur, masukkan semua bahan dan kacau hingga semuanya sebati. Pastikan garam larut sepenuhnya.
2. Panaskan minyak masak dalam kuali hingga betul-betul panas.
3. Tuang telur dari jarak yang tinggi ke dalam kuali. (tarik tinggi-tinggi tapi awas percikan minyak).

4. Kena goreng telur dengan lama. Bila sudah nampak garing, baru angkat. Jika tidak nanti telur akan kempis dan serap minyak.

5. Ada juga resepi yang tidak guna tepung, tapi empunya resipi paling suka resepi ini sabab telur kurang berminyak dan garing.
6. Satu bancuhan telur ini untuk 3-4 kali goreng. Tidak boleh goreng sekaligus nanti tidak jadi gebu.
Kredit resipi dan gambar: Murni Rahmat
Baca juga: Resipi Sup Daging Thai ‘Padu’, Masak Tanpa Guna Minyak & Tanpa Tumis


Resepi Telur Mata Versi Bakar, Siap Ada Bau & Rasa Parmesan Cheese Lagi. Sedapnya!

 PENULIS
myResipi

 KATEGORI
Artikel

 POSTED ON
2020-12-09 05:40:06

Kadang-kadang teringin juga nak merasa sarapan yang sedap dan fancy sikit betul tak? Jadi kepada ibu-ibu di luar sana, apa kata buat kejutan kepada keluarga dengan menghidangkan hidangan sarapan yang nampak mahal tapi sebenarnya hanya menggunakan beberapa bahan simple yang selalunya ada di dapur kita sendiri.
Jadi mari kita cuba resepi yang dikongsikan oleh Julia Aleen Aireish di kumpulan Resepi Mama Ria di Facebook.

Kredit: Julia Aleen Aireish

Bahan-bahan:

4 biji telur dibersihkan dahulu kulitnya
1/4 cawan serbuk parmesan cheese
secubit garam
sedikit daun parsley

Kredit: Julia Aleen Aireish

Cara-cara:

Asingkan putih telur & kuning telur. Kacau hingga putih telur medium kental (meringue).
Masukkan parmesan cheese dan aduk perlahan hingga tercampur.
Sediakan dulang yang dilapik dengan baking paper, sudukan putih telur dan buatkan seperti ada bentuk lubang untuk letak kuning telur nanti.
Pastikan oven telah dipanaskan dahulu, bakar suhu 180 selama 20 minit atau hingga atasnya kelihatan garing, bakar di rak tengah.
Keluarkan dari oven, letak kuning telur di tengahnya, tabur daun parsley dan bakar semula lebih kurang 5 minit. Siap sedia dinikmati bersama roti.

Kredit: Julia Aleen Aireish

Kredit: Julia Aleen Aireish

Selamat Mencuba
Kredit: Julia Aleen Aireish


Resepi Terung Bulat Goreng Berlada, Lauk Kampung Yang Ramai Suka!

Menu kampung memang legend. Bukan saja sedap, ia mudah dan cepat untuk dimasak. Salah satu resipi yang digemari ramai adalah resepi terung bulat goreng berlada.
Campur pula dengan ikan bilis memang woww! Nak lagi sedap, ikan bilis digoreng terlebih dahulu supaya lebih rangup. Kemudian barulah dicampur ke dalam bahan yang sudah ditumis.
Resipi oleh Nurul Hawa Nadila Sari di bawah ini memang berbaloi untuk dicuba! Semoga bermanfaat!
Baca juga: Resipi Terung Bakar Santan Yang Mudah & Sedap, Aromanya Pasti Memikat!
RESEPI TERUNG BULAT MASAK BERLADA
Bahan-bahan:

1 bungkus ikan bilis (1/2 genggam)
4 biji cili akar
2 biji cili besar
1 biji bawang merah
2 biji bawang putih
1 keping asam keping
Perasa
2 sudu makan minyak

Cara-cara:
1. Cuci ikan bilis. Boleh goreng terlebih dahulu atau goreng kemudian.
2. Tumbuk halus atau kisar separuh hancur cili akar, cili besar, bawang merah dan bawang putih.
3. Kemudian, tumis bahan yang ditumbuk halus sehingga wangi.
4. Masukkan ikan bilis dan asam keping. Kacau rata.
5. Seterusnya, masukkan terung.

6. Masak mengikut kematangan terung yang anda sukai.

7. Akhir sekali, letakkan perasa secukupnya. Selamat mencuba!

Kredit: Nurul Hawa Nadila Sari
Baca juga: Terung Masak Cili Chinese Style, Makan Ratah Macam Tu Pun Sedap


Resipi Tomyam Putih Asli Thai Tanpa Guna Pes Segera, Dijamin Hirup Kuah Sampai Licin!

Asyik masak tomyam merah bosan juga, apa kata jom cuba resepi tomyam putih versi Thai ini pula. Sedap sangat kalau makan dalam mangkuk campur dengan nasi. Semangkuk confirm tak cukup kalau macam ni.
Jom lihat resipi langkah demi langkah yang telah dikongsikan oleh Eqienura Mokhtar di laman sosial Facebook. Sangat mudah dan menyelerakan. Selamat mencuba!
RESEPI TOMYAM PUTIH ASLI THAI

Bahan tumbuk:

Cili padi 5-10 biji (ikut tahap kepedasan disukai)
Bawang putih 2 ulas
Tomato cherry 4 biji (tomato besar lebih baik)

Bahan titik:

Serai 2-3 batang
Lengkuas 1 inci
Halia 1cm
Cili padi 5 biji
Bawang putih 3 ulas

Bahan lain:

Udang
Sotong
Bawang holand 1/2 biji
Oyster mushroom
Cauliflower
Daun limau purut
Daun ketumbar (optional)
Air perahan limau nipis 2 biji
Sos ikan
Garam
Gula (optional)

Cara memasak:
1. Sediakan air dalam periuk. Masukkan cili padi, tomato dan bawang putih yang ditumbuk. Biarkan kesemua bahan sehingga mendidih.

2. Setelah mendidih, terus masukkan bawang putih, cili padi, halia, lengkuas dan serai yang sudah dititik. Guna api perlahan saja.

3. Masukkan juga bawang holland yang sudah dihiris. Guna separuh saja.

4. Biarkan sekejap sehingga semua bahan sebati. Kemudian masukkan sayur-sayuran kesukaan anda. Jangan lupa letakkan tomato kerana ia penting dalam menambahkan rasa masam tomyam. Biarkan sampai mendidih.

5. Apabila sudah mendidih baru campakkan daun limau purut. Kalau masuk awal nanti kuah akan rasa pahit dan aroma hilang.

6. Letakkan satu senduk sos ikan. Masakan Thai kalau tak letak sos ikan ini memang tak sah. Kemudian perasakan juga dengan garam secukupnya.

7. Seterusnya masukkan udang yang sudah dibuang kepala. Kalau nak letak udang besar/ galah/ harimau tak perlu buang kepala dan jangan campur makanan laut yang lain. Itu rahsia dia baru tomyam akan jadi manis.

8. Akhir sekali masukkan sotong yang sudah dicelur sekejap dengan air panas. Sotong tidak dimasukkan awal kerana nanti akan terlebih masak dan menjadi liat.

9. Sebelum tutup api, masukkan satu senduk santan atau susu cair. Tunggu sehingga kuah mendidih, tutup api dan perahkan jus limau nipis.

10. Sebelum dihidang, letakkan sedikit daun ketumbar. Jangan letak banyak, nanti kuah rasa pahit.

Selamat mencuba!

Kredit: Eqienura Mokhtar


Tomyam Tumis Tanpa Pes Cara Orang Lama, Teringat Zaman Kecil-Kecil Dulu

Resepi tomyam tanpa pes ini merupakan cara yang digunakan oleh orang tua lama. Maklumlah, zaman dulu tak ada jual pes-pes segera macam zaman sekarang.
Jika anda cuba resipi ini, pasti teringat akan zaman kecil di kampung. Memang mengimbau kenangan!
Kalau ada yang nak cuba, NurulAin Alaui ada berkongsikan resipi tomyam tanpa pes di bawah. Menurutnya, anak-anak beliau sangat menggemari tomyam versi ini.
Jadi, kalau nak tahu sedap ke tidak, jom kita sama-sama cuba masak nanti!
Baca juga: Cara Buat Sambal Belacan Tomyam Padu, Resipi Ori Dari Isteri Tokey Kedai Tomyam!
RESEPI TOMYAM TANPA PES VERSI TUMIS
Bahan-bahan:

Bawang besar 1 biji (potong 4)*
Bawang putih 2 ulas (ketuk satu kali saja guna lesung)*
Serai (ketuk)*
Daun limau purut*
Tomato (potong dadu)*
Cili api (ketuk)*
Limau nipis
Ayam (potong kecil)
Sayur (carrot, cauliflower, kubis, cendawan)

Cara-cara:
1. Panaskan minyak dalam periuk.
2. Masukkan bahan bertanda (*). Tumis sehingga kesemuanya layu.
3. Kemudian baru masukkan air. Biarkan sehingga menggelegak.
4. Bila air dah menggelegak, masukkan ayam.
5. Renehkan sehingga ayam betul-betul masak.
6. Seterusnya masukkan sayur-sayuran yang disukai.
7. Perahkan juga limau nipis serta masukkan garam dan perasa secukup rasa.
8. Boleh taburkan daun ketumbar jika suka.
9. Sedia untuk dihidangkan bersama nasi putih, telur dadar, sambal belacan dan timun. Selamat mencuba!

Kredit resipi dan gambar: NurulAin Alaui
Baca juga: Resipi Tomyam Putih Versi Thailand, Sangat Mudah & Menyelerakan


Resepi Tongkeng Ayam Sambal Berlado, Rasanya Yang Berlemak Sangat Menyelerakan!

Orang Kedah panggil pungkoq ayam, ada yang panggil tongkeng ayam dan sebagainya. Tapi tak semua orang makan bahagian ini. Siapa yang menggemarinya mesti boleh tahu nikmat berlemak dan juicy tongkeng ayam ni. Buat penggemar bahagian ini boleh cuba resepi yang dikongsikan oleh Hidayah Sheikh Khaili di Facebook sekali makan mesti nak lagi.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

PUNGKOQ AYAM MASAK SAMBAL BERLADOOrang Kedah panggil pungkoq ayam, ada yang panggil tongkeng ayam dan sebagainya. Tapi tak semua orang makan bahagian ini. Siapa yang menggemarinya mesti boleh tahu nikmat berlemak dan juicy tongkeng ayam ni. Buat penggemar bahagian ini boleh cuba resepi yang dikongsikan oleh Hidayah Sheikh Khaili di Facebook sekali makan mesti nak lagi.
BAHAN-BAHAN
Tongkeng ayam yang sudah digoreng bersama garam dan kunyit.

Bawang merah

Bawang putih

Cili api merah dan hijau

Garam secukup rasa

Kredit : ChiaraCARA PENYEDIAAN
Gorengkan tongkeng ayam terlebih dahulu bersama garam dan kunyit sehingga garing.

Kisarkan bawang merah, bawang putih dan cili api merah dan hijau.

Tumiskan sehingga garing.

Masukkan garam secukup rasa.

Masukkan tongkeng ayam yang sudah digoreng tadi, kacau bersama dan siap.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Resepi Trifle Cake Sedap, Mudah & Menyelerakan!

Hidangan dessert merupakan salah satu menu yang menjadi pilihan ramai terutamanya buat penggemar makanan manis. Bukan itu sahaja, dengan cuaca yang panas ini lagi best kalau dapat pekena Trifle Cake, kecur air liur dibuatnya! Jadi jom kita cuba resepi Trifle Cake yang dikongsikan oleh Saufi Ramli di Facebook. Selamat Mencuba!
PENULISMyResipi
MASAKANDessert
TAHAP KESUKARANMudah
Resepi Trifle Cake Buah Buahan Bagi penggemar makanan manis, hidangan dessert merupakan sesuatu yang sangat diidamkan. Lagi-lagi kalau cuaca tengah panas jadi semestinya dessert adalah pilihan yang menarik, kecur air liur dibuatnya bukan. Jadi apa kata kita cuba resepi Trifle Cake yang dihidangkan dengan buah-buahan dan susu Ideal. Resepi ini dikongsikan oleh Saufi Ramli di Facebook. Selamat Mencuba!

Kredit: Saufi Ramli
BAHAN-BAHAN
1 tin susu sejat Ideal

1 tin buah-buahan dalam tin

1 kotak jelly crystal powder

3 sudu besar tepung kastard

4 sudu besar gula (kalau nak manis boleh lebihkan gula sikit)
CARA PENYEDIAAN
Susun kek tadi dalam bekas. Pastikan tiada lubang-lubang. Kalau ada pandai-pandai la cubit lebihan kek dan tampung kat tempat yang ada lubang tu. Pastu tekan-tekan sikit supaya mampat.

Asingkan buah-buahan dalam tin dari airnya. Ambil air buah-buahan tadi dan renjis dekat kek tadi supaya lembab-lembab.

Dalam periuk masukkan 1 tin susu sejat Ideal tadi. Pastu sukat air dalam tin susu tadi. Guna 1 tin air. Kemudian masukkan gula dan tepung kastard. Guna hand whisk, kacau-kacau supaya semua sebati dan tepung kastard tidak berketul. Kemudian baru masakkan atas api yang kecil. Kacau sentiasa sampai ada letupan kecil tu baru tutup api.

Kemudian tuang kastard tadi atas kek gulung tadi dan ratakan. Agak-agak kastard dah hampir nak keras baru susun buah-buahan atas kastard tu. Pastikan tekan sikit buah-buahan tu supaya nanti bila tuang jelly buah tu tak timbul.

Selesai semua tu ketepikan dan masak jelly tadi. (Ikut cara-cara masak dekat kotak jelly tu) sebab lain jenama lain sukatan air dia.

Bila dh masak jelly tu tuang ke atas kastard buah-buahan tadi. Tuang dengan perlahan. Lagi elok kalau sendukkan sedikit demi sedikit. Dah siap tu simpan dalam peti sejuk kasi sejuk dulu. Lepastu bolehlah makan. Selamat Mencuba.

Kredit: Saufi Ramli
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Resepi Turun-Temurun, Ini Cara Buat Kuih Bakar Daging, Sedap & Mengenyangkan!

Kuih bakar daging ini lebih kurang kuih cara berlauk tetapi cuma saiz yang berbeza. Kuih bakar daging saiznya lebih besar daripada kuih cara berlauk dan memang puas lah kalau makan. Jom cuba resepi yang dikongsikan oleh Faizal Anuar di Facebok.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

KUIH BAKAR DAGINGKuih bakar daging ini lebih kurang kuih cara berlauk tetapi cuma saiz yang berbeza. Kuih bakar daging saiznya lebih besar daripada kuih cara berlauk dan memang puas lah kalau makan. Jom cuba resepi yang dikongsikan oleh Faizal Anuar di Facebok.
BAHAN-BAHANBAHAN A (INTI)
250 gm daging dicincang halus

1 1/2 sudu besar rempah daging

1 labu bawang besar dicincang

Sedikit daun sup

Garam secukup rasa
BAHAN B
3 cawan tepung gandum

3 cawan santan cair

3 cawan air

5 biji telur

Sedikit garam

Sedikit pewarna kuning

Daun bawang

Minyak sapi/marjerin

Kredit: Faizal AnuarCARA PENYEDIAAN
Untuk intinya, panaskan kuali dan letak 1 sudu besar minyak dan tumis bawang sehingga kekuningan.

Masukkan rempah dan goreng sampai wangi.

Kemudian masukkan daging dan masak sehingga kering.

Angkat dan sejukkan. Ketepikan.

Untuk adunan tepung, pukul telur hingga kembang. Masukkan semua bahan cecair, susu dan air. Kacau sampai rata.

Masukkan tepung dan kacau hingga sebati. Kalau tak halus, masukkan ke dalam blender sedikit demi sedikit dan kisar supaya halus.

Letak  sedikit pewarna kuning dan sedikit garam.

Panaskan oven suhu 160 darjah. Lauk daging dibahagi kepada 3 bahagian sebab bancuhan ini menjadi 3 kuih bakar.

Ambil acuan kuih bakar. Letakkan di atas dapur, letakkan 1/2 sudu besar minyak sapi atau marjerin. Panaskan.

Apabila minyak sudah panas, perlahankan api dan tuangkan bancuhan tepung tadi hingga paras 3/4 penuh ke dalam acuan. Biar kira-kira satu minit, kemudian sudukan lauk daging ke dalam bancuhan tepung dalam acuan. Mula dibahagian tengah dan kemudian dalam setiap lekuk acuan.

Bila nampak garing pada tepi-tepi kuih, masukkan ke dalam oven suhu 180 darjah dan bakar guna api atas sahaja selama 15-20 minit.

Dengan menggunakan pisau, keluarkan kuih ketika masih panas.

Siap dan boleh dimakan. Hidang bersama sos cili.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Resipi Keledek Goreng Rangup, Sama Sedap Macam Orang Jual!

Waktu petang biasanya pasti akan teringin nak makan makanan bergoreng yang rangup seperti keledek goreng, pisang goreng atau keropok lekor.
Jika beli di gerai jalanan dalam kuantiti yang banyak, harganya boleh tahan mahal juga. Bila beli sikit, tak puas makan pula.
Jadi, apa kata kita cuba buat sendiri ubi keledek goreng di rumah. Ikut saja resipi perkongsian oleh Aiza Sheeren, dijamin sedap dan rangup macam beli di gerai.
Baca juga: Resipi Cekodok Pisang Bulat-Bulat, Ini Rahsia Kalau Nak Cantik Kejadiannya
RESEPI KELEDEK GORENG RANGUP
Bahan-bahan:

Ubi keledek

Bahan-bahan bancuhan tepung:

Tepung gandum
Garam
Planta
Minyak
Garam
Serbuk kunyit
Air suam

Cara-cara:
1. Potong ubi keledek secara memanjang seperti dalam gambar. Cuci sehingga bersih.

2. Untuk salutan tepungnya pula, satukan semua bahan-bahan untuk bancuhan tepung. Boleh tambahkan juga gula jika suka.

2. Pastikan bancuhan tidak cair dan tidak terlalu pekat. Kemudian masukkan ubi keledek yang sudah dipotong tadi.

3. Gaul rata sehingga ubi keledek bersalut rata dengan bancuhan tepung. Goreng dalam minyak yang betul-betul panas.

4. Bila ubi dah masak dan garing elok, toskan dan sedia untuk dihidangkan. Sedap dicicah dengan sambal kicap!

Kredit resipi dan gambar: Aiza Shereen
Baca juga: Kerepek Pisang Mudah Guna 3 Bahan. Cukup Rasa Lemak, Masin & Rangup


Cara Buat Udang Galah Masak Cili Yang Padu, Resipi Daripada Tukang Masak Restoran

Jika ada udang galah yang segar, boleh cuba resepi udang galah masak cili yang sangat sedap dan membuka selera ini.
Untuk memastikan kesedapannya terjamin, pastikan guna daun kari yang segar. Daun kari mempunyai aroma yang sungguh harum, sekaligus menjadikan menu ini nampak lebih menyelerakan.
Kalau ada yang nak cuba, anda boleh ikuti resipi perkongsian oleh Saudari Nurul Shima di bawah. Dijamin anda pasti akan berpuas hati dengan hasilnya nanti.
Baca juga: Cara Siang Udang Lipan, Baru Puas Makan Dapat Isi Seketul-seketul
RESEPI UDANG GALAH MASAK CILI
Bahan-bahan:

2 sudu besar bawang kisar
Setangkai daun kari
 4 sudu besar cili kering kisar
1 sudu besar gula putih
 1 sudu besar sos cili
1/2 sudu besar sos tiram
 3 sudu kecil garam halus
Sebiji telur

Cara-cara:
1. Panaskan minyak, tumis 2 sudu besar bawang kisar dan setangkai daun kari sampai naik bau wangi.
2. Masukkan 4 sudu besar cili kering kisar dan 1 sudu besar gula putih. Biarkan cili tu sehingga betul-betul masak betul, guna api sederhana.
3. Masukkan 1 sudu besar sos cili dan 1/2 sudu besar sos tiram. Gaul rata.
4. Kemudian bolehl masukkan 3 sudu kecil garam halus.
5. Pecahkan sebiji telur dalam mangkuk lain dan tuangkan ke dalam kuah tadi. Gaul supaya telur hancur dalam kuah.
6. Bila kuah dah nampak agak pekat, masukkan udang galah tadi dan gaul rata. Biarkan ia mereneh. Udang akan keluarkan air sendiri, jadi tak perlu tambah air lagi.

7. Siap dan sedia untuk dihidangkan. Selamat mencuba!

Kredit resipi dan gambar: Twitter @NurulShima_3
Baca juga: Resipi Cucur Udang Gebu Gebas, Ada Petua Supaya Tak Serap Banyak Minyak


Resipi Udang Nestum Yang Rangup, Aroma Daun Kari Sangat Mengiurkan!

Lauk udang sentiasa menjadi pilihan ramai untuk hidangan makan tengah hari ataupun makan malam. Ada banyak resipi udang yang boleh dicuba, salah satunya adalah resepi udang nestum.
Pastikan anda guna udang yang fresh, barulah rasa hidangan nanti lebih sedap. Selain itu, bahan-bahan dan cara penyediaannya juga tidak susah mana. Memang berbaloi kalau cuba masak di rumah.
Jom cuba! Ikut saja resipi lengkap hasil perkongsian oleh Sania Weina di bawah.
Baca juga: Resipi Sambal Udang Petai Yang Sedap, Makan Dengan Nasi Panas Fuhhh Menyengat!
RESEPI UDANG NESTUM
Bahan-bahan:

40 ekor udang ( goreng dan tos )
1/2 butter
Bawang putih
4 biji cili padi
2 batang cili merah
7-9 helai daun kari
Serbuk kiub ayam
5 sudu serbuk susu tepung
5 sudu nestum/oat
1 sudu kecik serbuk lada putih
Garam/gula secukup rasa
Daun bawang untuk hiasan

Cara-cara:
1. Gaul udang bersama serbuk kunyit. Goreng sehingga masak, toskan dan ketepikan di dalam pinggan.

2. Cairkan butter, tumis bawang putih, cili merah, cili padi, daun kari dan kiub ayam. Kacau sebati.

3. Bila dah naik bau, masukkan udang yang sudah siap digoreng tadi. Gaulkan sekejap.
4. Kemudian, masukkan susu tepung dan nestum. Gaul sehingga nestum sebati dengan udang.

5. Akhir sekali, perasakan dengan garam, gula dan lada putih secukup rasa.

6. Kaup ke dalam pinggan dan taburkan hirisan daun bawang. Sedia untuk dihidangkan, selamat mencuba!

Kredit: Sania Weina
Baca juga: Resipi Cucur Udang Gebu Gebas, Ada Petua Supaya Tak Serap Banyak Minyak


Resepi Unik Talapia Goreng Bersama Sos Limau, Sangat Menyelerakan!

Apa menu makanan anda hari ini? Bagaimana jika anda mencuba salah satu masakan istimewa iaitu Ikan Talapia Garing Bersos Limau. Resepi yang sangat sedap lagi-lagi kalau menggunakan ikan talapia yang besar. Satu ikan talapia besar boleh dihidangkan untuk 5-6  orang. Resepi ini juga mempunyai rasa yang unik iaitu rasa pedas dan masam. Hidangan ini sangat sesuai untuk menjamu selera keluarga anda. Jadi apa kata kita cuba resepi Ikan Talapia Garing Bersos Limau yang dikongsikan oleh Marina Ismail di Facebook.
PENULISMyResipi
MASAKANNusantara
TAHAP KESUKARANMedium
Resepi Unik Talapia Garing Bersos LimauApa menu makanan anda hari ini? Bagaimana jika anda mencuba salah satu masakan istimewa iaitu Ikan Talapia Garing Bersos Limau. Resepi yang sangat sedap lagi-lagi kalau menggunakan ikan talapia yang besar. Satu ikan talapia besar boleh dihidangkan untuk 5-6  orang. Resepi ini juga mempunyai rasa yang unik iaitu rasa pedas dan masam. Hidangan ini sangat sesuai untuk menjamu selera keluarga anda. Jadi apa kata kita cuba resepi Ikan Talapia Garing Bersos Limau yang dikongsikan oleh Marina Ismail di Facebook.
BAHAN-BAHAN
1 ekor ikan talapia

3 biji limau nipis (ambil jus)

3 sudu besar gula

3 biji cili padi merah (potong halus)

5 biji cili padi hijau (potong halus)

5 sudu besar sos ikan

7 ulas bawang putih (cincang halus)

2 tangkai daun ketumbar (potong halus)

Garam untuk lumur ikan

Kredit: Marina Ismail
CARA PENYEDIAAN
Basuh ikan bersih-bersih dengan limau nipis. Memang hilang bau hanyir ikan tu.

Lumurkan garam secukupnya pada ikan yang dah bersih tadi. Perap seketika.

Tak perlu letak kunyit.

Goreng ikan hingga betul-betul garing. Ketepikan.

Panaskan sikit minyak dan tumis bawang putih hingga naik bau. Jangan sampai garing..

Campurkan sos ikan, gula, jus limau nipis, cili padi dan daun ketumbar. Kacau sebati.

Masukkan bancuhan tu dalam kuali yang kita tumis bawang putih tadi. Kacau dan rasa.

Dah cukup rasa, tuangkan atas ikan yang dah digoreng tadi.

Sedia untuk dihidangkan.

Kredit: Marina Ismail
TIPS
Beli talapia yang masih hidup berenang-renang dalam akuarium tu. Dia orang akan tangkap dan terus siang. Rasa isi ikan lebih sedap, isi pejal dan manis.
Talapia tergolong dalam ikan air tawar. Pastikan basuh betul-betul sampai hilang bau. Guna limau nipis paling bagus. Cepat hilang bau hanyir ikan.

Kredit: Marina Ismail
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Resepi Viral TikTok ‘Cloud Bread’, Hanya Guna 3 Bahan Je!

Viral di TikTok tentang resepi Cloud Bread ini kerana warna rotinya yang sangat cantik dengan menggunakan tiga bahan sahaja. Sangat menarik kan? Cloud Bread atau orang kita panggil Roti Awan yang gebu gebas ini merupakan sejenis roti yang manis dan menggunakan bahan yang sama seperti pavlova. Jom cuba menu yang dikongsikan oleh Julia Aleen Aireish di Cookpad!
PENULISnajahnurul
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

CLOUD BREADViral di TikTok tentang resepi Cloud Bread ini kerana warna rotinya yang sangat cantik dengan menggunakan tiga bahan sahaja. Sangat menarik kan? Cloud Bread atau orang kita panggil Roti Awan yang gebu gebas ini merupakan sejenis roti yang manis dan menggunakan bahan yang sama seperti pavlova. Jom cuba menu yang dikongsikan oleh Julia Aleen Aireish di Cookpad!
BAHAN-BAHAN
3 biji putih telur

30 gram gula kastor

10 gram tepung jagung

Kredit : Julia Aleen AireishCARA PENYEDIAAN
Pukul putih telur di dalam bekas dan masukkan gula kastor.

Masukkan tepung jagung, putar sehingga gebu kental (meringue). Jika suka, bahagikan kepada dua bahagian, warnakan dengan warna kesukaan.

Lapik loyang dengan baking paper, sudukan adunan seperti membukit. Tabur chocolate rice di atasnya.

Bakar 30-35 minit, suhu 160C atau bergantung pada oven masing-masing. Keluarkan dari oven dan sedia dinikmati.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Cara Buat Kentang Wedges Homemade, Lagi Puas Hati Makan!

Ibu-ibu boleh cuba resepi wedges ini untuk anak-anak. Dinikmati pula bersama sos keju cair pasti bertambah sedap.
Kalau asyik beli je, harganya boleh tahan ‘keras’ juga. Nak lagi jimat, kita cuba buat sendiri di rumah. Confirm lagi puas hati!
Ikut saja resipi yang dikongsikan oleh Puan Sabariah Sisa di bawah ini. Selamat mencuba!
Baca juga: Jom Buat Tauhu Homemade Guna 3 Bahan. Dijamin Bersih, Halal & Lebih Jimat
RESEPI WEDGES HOMEMADE
Bahan-bahan:

4 biji kentang (kalau tak nak kupas kulit pun tak apa, tapi pastikan kena basuh bersih dulu ya)
Mixed herbs
Lada sulah
Garam
Tepung jagung (boleh juga guna tepung goreng serbaguna Bestari)

Cara-cara:
1. Potong kentang dalam bentuk wedges. Kemudian, kukus kentang sehingga lembut tapi jangan lembut sangat, boleh agak-agak sendiri. Kukus lebih kurang dalam 5-7 minit.

2. Selepas dikukus, keluarkan kentang dan letak dalam mangkuk. Taburkan mixed herbs, lada sulah dan garam. Tak semestinya ikut jenama macam dalam gambar. Boleh saja nak guna jenama apa pun. Kemudian gaul sebati.

3. Seterusnya taburkan pula tepung jagung. Gaul sebati.

4. Goreng sehingga tenggelam kentang tadi di dalam minyak hingga kekuningan dan garing. Apabila siap, bolehlah dihidang bersama sos cili atau sos cheesy.

Sos Cheesy Homemade
Bahan-bahan:

3-4 sudu makan mentega/marjerin
250ml susu segar/susu cair
1 sudu makan tepung gandum yang diayak
1 kiub pati ayam
6 keping keju biasa
Sedikit serbuk lada hitam dan lada putih
Sedikit pewarna kuning (optional)

Cara-cara:
1. Mula-mula cairkan mentega. Kemudian masukkan susu dan tepung gandum. Kacau hingga tepung sebati.
2. Masukkan pula kepingan keju, kiub pati ayam dan serbuk lada. Kacau sebati hingga masak. Pewarna kuning boleh ditambah untuk menaikkan warnanya.
3. Pastikan sos tak terlalu pekat/terlalu cair. Agak-agak dah sesuai boleh tutup apinya dan terus dihidang bersama kentang wedges tadi. Tambah mayonis pun sedap.
4. Kalau nak senang guna saja serbuk cheese segara tu. Bancuh saja dengan air panas. Kacau-kacau, siap!

Kredit: Sabariah Sisa
Baca juga: Buat Sendiri Krim Marjerin Homemade Macam-Macam Perisa, Semua Boleh Rasa


Resepi Wet Food Kucing Homemade Guna 3 Bahan Ini, Bulu Makin Sihat & Gebu

Bagi yang memelihara kucing semestinya mahukan anak bulus dalam keadaan sihat, bulu lebat, kembang dan gemuk. Barulah sedap nak membelai.
Tapi kalau lihat kucing di rumah kita sebaliknya, jangan kecewa. Ada saja cara untuk menggemukkan anak bulus-anak bulus kita.
Baca juga: Kafe Kucing Yang Comel Di Kuala Lumpur & Selangor, Peminat Si Bulus Wajib Pergi!
Boleh ikut perkongsian Irene Audrey Amber. Dia menggunakan tiga bahan ini sebagai makanan tambahan untuk kucingnya untuk menggemukkan mereka.
Resepi Wet Food Kucing

Bahan-bahan:
Labu – Direbus
Isi ayam – Direbus
Kuning Telur Mentah
Cara-cara membuatnya: Gaulkan tiga bahan ini dan beri pada kucing 2-3 kali seminggu.

Seminggu, saya akan beri makan 2-3 kali makanan ini.
Dry food tak beri yang mahal. Saya beri brand makanan Happy Cat saja. RM16/kg.
Langsung tak bagi supplement bagai. Semoga bermanfaat.
Selamat mencuba!

Kredit resepi: Irene Audrey Amber


Resipi Wholemeal Wrap Guna Daging Burger, Semudah ABC!

Bulan Ramadan bakal tiba tidak lama lagi. Usah pening kepala memikirkan menu sahur yang mudah, jom cuba resepi wholemeal wrap menggunakan daging burger ini.
Resepi yang sedap dan mengenyangkan. Sesuai untuk anda yang tidak gemar memakan nasi ketika bersahur.
Hanya menggunakan bahan-bahan mudah dan cara penyediaannya yang tidak rumit, sesiapa saja boleh cuba buat!
Baca juga: Tortilla Wrap Homemade. Guna 3 Bahan Je, Sedap & Jimat!
Resepi Wholemeal Wrap Guna Daging Burger
Bahan-bahan:

Daging burger 6 keping (Atau boleh guna daging kisar atau sosej ikut suka)
Kubis secukupnya
Bawang holland separuh
Mayonis
Sos thousand island
Sos salad
Sos cili
Serbuk lada putih
Maggi seasoning

Cara-cara:
1. Goreng daging burger dan hancurkan. Bila dah masak, ketepikan di dalam pinggan.

2. Perasakan dengan maggi seasoning secukupnya.

3. Kemudian masukkan serbuk lada putih. Gaul rata.

4. Hiris halus kubis. Satukan bersama bawang holland yang sudah dipotong dadu.

5. Masukkan serbuk lada putih serta sos thousand island dan sos salad. Letakkan juga secubit garam.

6. Gaul rata semua bahan.
7. Ambil sekeping wrap, letakkan sayur.

8. Kemudian letakkan daging hancur tadi.

9. Letakkan sos cili dan mayonis.

10. Gulung dengan kemas dan sedia untuk menjamu selera. Selamat mencuba!

Kredit: Nor Asiah Jenal
Baca juga: Menu Sarapan Simple ‘Chicken Egg Wrap’, Ringkas Tapi Sedap


Resipi 9 Pes Masakan Wajib Ada Di Rumah, Mudah Bila Nak Masak

Pes masakan bukan saja memudahkan untuk kita memasak di dapur. Malah proses memasak juga akan menjadi pendek dan menjimatkan masa.
Lebih-lebih lagi buat ibu yang bekerja. Walaupun penat selepas pulang dari pejabat, tetap perlu memasak untuk makan malam buat seisi keluarga.
Dengan adanya pes masakan ini, anda hanya perlu menambah lauknya. Tidak perlu susah-susah mengopek bawang, mengisar dan menumis. Jom kita lihat 9 resepi pes masakan yang wajib ada di dapur rumah.
Baca juga: Tip Pilih Pes Tom Yam Paling Sedap & Pekat, Nampak Sama Tapi Rasa Lain-Lain
RESIPI PES MASAKAN HOMEMADE
1. Pes Rendang Ayam/Daging

Bahan kisar:

Ayam 2 ekor / daging 2 kg
Segenggam cili kering
Cili padi ikut tahap pedas masing2
10 biji bawang besar
1 labu bawang putih
3 inci halia
Lengkuas 3x ganda banyak dari halia
7-8 batang serai
6 sudu besar ketumbar (sangai)
2 inci kunyit hidup
2 helai daun kunyit
7 helai daun limau (buang urat)
Gula melaka 2 keping
Gula putih 1 sudu
Garam 3 sudu

Cara-cara:

Masak sampai pecah minyak.
Masukkan 2/3 cawan air, kemudian masak lagi sehingga pecah minyak.
Biarkan masak lama sedikit supaya pes tahan lebih lama.
Untuk garam dan gula, seimbangkan sewaktu masak rendang nanti.

2. Pes Masakan Asam Pedas

Bahan-bahan:

Bawang besar 6 biji”
Bawang putih 1 labu*
3 inci halia*
2 batang serai*
2 kuntum bunga kantan*
Belacan 2 inci*
6 senduk Cili kering kisar.(Ikut tahap kepedasan yang anda inginkan)
Halba 1 sudu
Asam jawa
Garam, gula, perasa

Cara-cara:

Kisar bahan bertanda (*).
Panaskan minyak. Masukkan halba, terus tumis cili dan bahan kisar sampai pecah minyak. Masukkan 2 cawan air dan tumis lagi hingga pecah minyak.
Masukkan pati asam jawa, garam, gula Masak dalam 3 minit lagi. Sejukkan sebelum simpan dalam freezer.

3. Pes Ayam/Daging Kicap Berempah

Bahan-bahan:

15 biji cili kering*
10 biji cili api*
10 ulas bawang merah*
8 ulas bawang putih *
2 inci halia *
2 sb jintan manis ※
1 sb lada hitam biji ※
1 sb ketumbar biji ※
Air asam jawa
Minyak, garam, gula
5 sudu kicap pekat (jenama jalen)
4 sb sos cili, sos tiram, kicap manis

Cara-cara:

Kisar bahan bertanda (*) dan goreng bahan bertanda (*) tanpa minyak.
Kemudian tumis dengan minyak sampai pecah minyak.
Masukkan 2 cawan air dan masak sekali lagi sehingga pecah minyak.
Perasakan dengan sos-sos, garam dan gula.
Sejukkan dan packing mengikut sukatan yang diingini.

4. Pes Kari Ayam/Daging

Bahan-bahan:

5 biji bawang besar
5 ulas bawang putih
4 inci halia
3 batang kulit kayu manis
3 kuntum bunga lawang
3 pelepah daun kari
4 pek kecil serbuk kari ayam
1 pek kecil serbuk kari ikan
2 senduk cili kisar
2 sudu besar serbuk ketumbar*
2 sudu besar serbuk jintan manis*
2 sudu besar serbuk jintan putih*
2 cawan air
1 kiub ayam
2 cawan minyak

Cara-cara:

Kisar bawang besar, bawang putih dan halia.
Panaskan minyak, tumis bahan kisar bersama kulit kayu manis, bunga lawang dan daun kari sehingga nampak minyak terbit.
Masukkan 2 atau 3 cawan air. Masak sekali lagi sehingga pecah minyak.
Kemudian masukkan semua bahan bertanda (*). Masak lagi dalam 10 minit.

5. Pes Tomyam Thai

Bahan-bahan:

3 biji bawang besar
4 batang serai
2 biji cili hidup merah
5 hiris lengkuas
7 helai daun limau purut buang urat tengah
4 sudu makan udang kering
2 inci belacan bakar
2 senduk makan cili kering kisar
Jus limau
Sos ikan 4 sudu makan.
Sedikit gula merah thai/gula melaka.
2 cawan air

Cara-cara:

Kisar semua bahan dan tumis sehingga terbit minyak.
Masukkan air, kemudian tumis sekali lagi sehingga pecah minyak.

6. Pes Ibu Sambal

Bahan-bahan:

*2 genggam cili kering tak pedas.
*2 genggam cili pedas
*5 biji Bawang besar
*2 labu bawang putih
*Segenggam ikan bilis
Sekeping gula melaka
3 sudu gula
2 sudu besar garam
Air asam jawa
Sehelai daun pandan

Cara-cara:

Kisar bahan bertanda *. Tumis semua bahan kisar hingga pecah minyak.
Masukkan 3 cawan air, gula melaka dan daun pandan.
Masak lagi biar sampai terbit minyak.
Masukkan air asam gula dan garam. Masak sampai sambal bertukar warna merah gelap.
Dah siap, biarkan sejuk kemudian simpan dalam bekas ikut sukatan sekali masak. Simpan dalam peti sejuk beku.

7. Pes Masakan Sambal Hijau

Bahan-bahan:

10 biji cili hijau besar
15-20 biji cili padi hijau
1-2 biji bawang besar (saiz sederhana/besar)
5 ulas bawang putih
1-2 keping asam gelugur
1-2 sudu teh garam
1 sudu teh gula
1 sudu teh serbuk perasa (optional)
1 senduk minyak untuk menumis

Cara-cara:

Kisar kasar cili hijau, cili padi, bawang besar dan bawang putih.
Tumis sehingga pecah minyak.

8. Pes Ayam Masak Merah

Bahan-bahan:

20 biji cili kering – rebus dan kisar
20 biji cili merah*
4 biji tomato *
15 ulas bawang merah *
10 ulas bawang putih *
3 inci halia *
2 keping gula melaka
5 sudu makan sos cili
5 sudu makan sos tiram
1 tin tomato puri
Garam secukup rasa
Minyak masak secukupnya

Cara-cara:

Kisar semua bahan bertanda (*).
Panaskan minyak dan tumis bahan kisar tadi hingga pecah minyak. Masukkan 2 cawan air dan masakkan sekali lagi hingga pecah minyak.
Kemudian masukkan gula melaka, tomato puri, garam, sos cili dan sos tiram. Gaul rata.
Masak hingga pes kering dan pekat. Bila dah sempurna, padamkan api dan sejukkan. Kemudian simpan dalam bekas bertutup dan letak dalam peti sejuk beku.

9. Pes Masakan Ikan Bakar

Bahan-bahan:

4 inci lengkuas
4 inci halia
8 batang serai
2 helai daun kunyit
5 biji bawang besar
3 biji bawang holland
2 sudu udang kering
2 inci belacan bakar
15 biji cili padi – boleh tambah kalau mahu pedas
3 senduk cili kering kisar
6 helai limau purut buang urat tengah

Cara-cara:

Kisar semua bahan, kemudian tumis sehingga pecah minyak.
Masukkan garam, gula dan pes asam jawa.
Masukkan secawan air.
Tumis sekali lagi sehingga pecah minyak, siap!
Bila nak masak ikan bakar, lumurkan saja pes ni.

Kredit: Faizah Husain
Baca juga: Cara Buat Pes Shellout Homemade, Bila Nak Masak Pes Dah Ready!


Resipi Agar-Agar Milo Ini Memang Sangat Sedap, Anak Suka & Asyik Ulang Makan

Agar-agar milo hasil perkongsian dari Ina Anizaina nampak ringkas tapi sebenarnya sangat sedap!
Menurut empunya resipi, pencuci mulut ini adalah kegemaran anak-anaknya.
Cara penyediaannya juga sangat ringkas untuk dicuba. Jom lihat resipi lengkap di bawah.
Resipi Mudah Agar-Agar Milo
Bahan-bahan:

1 paket agar2 Tali (25g)
4 cawan besar air (rujuk cawan dalam gambar)
1 tin susu pekat
1 tin susu cair
1 cawan milo + 1 cawan air panas (larutkan bahan ni)
Secubit garam halus

Cara-cara penyediaannya:
1. Satukan agar-agar dan air dalam periuk. Masak hingga agar-agar larut.
2. Kemudian masukkan susu pekat manis, susu cair, bancuhan milo dan garam. Sebatikan.
3. Bila semua bahan sudah larut, bercampur sempurna dan mendidih, padamkan api.
4. Tuang bancuhan agar-agar ke dalam loyang yang bersesuaian. Biarkan sejuk sedikit sebelum dimasukkan ke dalam peti sejuk. Biarkan mengental.

5. Bila agar-agar sudah mengeras sepenuhnya, bolehlah dipotong dan dinikmati.

Info:

Agar-agar ada banyak jenis. Kadang kala sukatan air tidak tepat sangat untuk dapatkan agar-agar yang sempurna.
Tidak menjadi masalah kalau agar-agar terlembik atau terkeras. Kerana nanti boleh diubah suai semuala ikut sukatan yang tepat.
Untuk sukatan asas, 25gm agar-agar bertali dimasak menggunakan 1400ml air. Kemudian bolehlah tambah apa-apa perasa yang disukai.

Kredit resipi: Ina Anizaina
Baca juga: Petua Kira Sukatan Air Untuk Masak Agar-Agar, Mudah & Tak Pening Kepala


Resipi Agar Agar Sirap Ros Legend, Ada Petua Kira Sukatan Supaya Menjadi Elok

Jom cuba resepi agar agar sirap ros yang legend ini. Agar-agar ini merupakan pencuci mulut orang dulu-dulu dan sering dihidangkan sewaktu kenduri kendara.
Mudah saja nak buat agar-agar ini, tapi pastikan guna sukatan yang betul supaya hasilnya nanti tidak keras dan tidak lembik.
Memang tidak jemu bila makan kerana ia sangat nostalgia. Malah lebih bertambah sedap bila dimakan sejuk-sejuk.
Baca juga: Resipi Agar-Agar Milo Ini Memang Sangat Sedap, Anak Suka & Asyik Ulang Makan
Resepi Agar Agar Sirap Ros

Bahan-bahan:

20g agar-agar tali
6 cawan air
1/2 cawan gula
Sedikit gula batu
3/4 cawan sirap berperisa ros (dah sedia manis)
3 hingga 4 helai daun pandan
Secubit garam

Cara-cara:
1. Masak agar-agar bersama air sehingga larut. Kacau rata.
2. Kemudian masukkan gula dan gula batu. Sambung kacau lagi.
3.Tuangkan sirap berperisa ros, daun pandan serta secubit garam. Kacau sebati.
4. Biarkan ia masak sehingga mendidih.
5. Tapiskan ke dalam loyang 8 atau 9 inci. Biarkan sejuk di dalam peti sejuk.
6. Bila dah sejuk dan keras elok, sedia untuk dihidangkan. Selamat mencuba!
Nak tahu petua kira sukatan agar-agar supaya hasilnya menjadi elok? Jom baca: Petua Kira Sukatan Air Untuk Masak Agar-Agar, Mudah & Tak Pening Kepala.
Kredit resipi dan gambar: Zura Zul


Resipi Air Asam Paling Sedap, Cicah Ikan Bakar Memang Terangkat!

Nak buat air asam paling sedap ni sebenarnya sangat mudah dan sedap pula tu. Biasanya selalu dicicah dengan ikan kukus atau ikan bakar.
Nampak macam simple kan? Tapi rasa dia sangat menyengat! Cara buat dia pun sangat mudah. Ikut saja resipi hasil perkongsian oleh Puan Afy Al Habibi di bawah.
Cara Buat Air Asam Paling Sedap
Inilah resepi air asam yang popular di fb saya. Rahsia kesedapannya bila bawang dibakar dan digabung bersama bahan-bahan lain. Betul-betul membuka selera.
Selalu saya buat stok banyak-banyak. Simpan dalam peti. Tapi tak tahan lama. Sekejap je habis. Sebab semua hantu air asam.
Bahan kisar:

2 biji bawang merah
2 ulas bawang putih
Sedikit belacan (bakar terlebih dahulu semua bahan di atas sehingga keperangan)
3 tangkai cili padi merah
3 tangkai cili padi hijau*kuantiti cikgu tunjuk gambar tu untuk extra pedas ye
2 biji asam limau kasturi (buang biji- kisar bersama kulitnya)
1/2 gelas air asam jawa (2 cubit kecil asam jawa + 1/2 gelas)

Cara-cara:
1. Masukkan semua bahan dalam pengisar.
2. Tambahkan 3 sudu besar gula dan 3/4 sudu besar garam bukit (sukatan bukan menggunung ye).
3. Kisar semua bahan hingga sedikit lumat.

4. Bahan yang dikisar tadi dimasukkan dalam mangkuk.
5. Tambahkan bahan hiris lain:

2 tangkai cili padi merah
1 tangkai cili padi hijau
1 biji tomato
1/2 biji bawang besar Holland
1/2 biji bawang besar merah Bombay
2 biji asam limau kasturi

6. Masukkan semua bahan hiris dalam mangkuk. Kacau rata.

7. Sedia untuk dihidangkan.

8. Bakar ikan cencaru. Belah belakang kedua-dua bahagian. Masukkan bahan tumbuk :- 2 ulas bawang putih

1 biji bawang merah
1/2 inci belacan
2 sudu besar cili kering kisar
1/2 inci kunyit hidup
3 hiris serai
Sedikit garam dan gula

9. Perap seketika sebelum dibakar.

Kredit: Afy Al Habibi
Baca juga: Meleleh Tengok ‘Air Asam Cabai Picit’ Ni, Simple Tapi Pasti Makan Nasi Bertambah!


Resipi Air Asam Sedap & Padu. Rasa Masam, Manis Memang Membangkitkan Selera!

Nak buat air asam sedap ni sebenarnya sangat mudah dan sedap pula tu. Biasanya selalu dicicah dengan ikan kukus.
Nampak macam simple kan? Tapi rasa dia sangat menyengat! Cara buat dia pun sangat mudah. Ikut saja resipi hasil perkongsian oleh Ameera di bawah.
Cara Buat Air Asam Sedap & Padu
Bahan-bahan:

10 biji cili padi
2 biji besar cili merah
1 biji tomato
Bawang besar 1 biji

Asam jawa biji (ambil separuh seperti dalam gambar)

Belacan

Cara-cara:
1. Campurkan semua dalam mangkuk.

2. Letakkan garam sikit.

3. Gula 2 sudu makan.

4. Masukkan belacan (lenyekkan guna tangan).

5. Sos tomato 1 sudu makan.

6. Masukkan juga 1 sudu makan sos cili.

7. Campurkan asam jawa dengan 1 cawan air.

8. Tapiskan, buang biji.

9. Gaul sebati semua bahan tadi.

10. Siap untuk dihidang.

11. Ikut suka nak kukus ikan apa, ini ikan bawal tambak. Manis isi nya. Kukus ikan 20 minit sahaja (ikan disapu garam dan sedikit kunyit).

Kredit: Ameera
Baca juga: Petua Buat Sambal Tumis Yang Sedap, Kena Tos Air Bawang Yang Dikisar!


Dahaga Giler Musim Panas Ini? 5 Resipi Air Untuk Sejukkan Badan

Tiada apa yang boleh hilangkan haus di tekak dengan meneguk secawan air sejuk.
Apatah lagi dengan cuaca panas terik begini membuatkan keinginan diri untuk minum pelbagai jenis air sejuk yang ada!
Ini antara beberapa resepi air yang sesuai untuk kamu cuba di rumah, sebagai menu penghilang dahaga di musim panas ini.

1. Soda Herb

Bahan-bahan:
1.5 liter atau 1 botol besar air soda
1 biji buah lemon di hiris besar
10 helai daun pudina (letak lebih pun boleh)
2 paket kecil asam boi
4 batang serai
1 tin laici tanpa airnya
Ais batu
Cara buat:
1. Masukkan serai, hirisan buah lemon, daun pudina, buah laici, asam boi, ais batu dan air soda ke dalam jug besar.
2. Kacau bahan-bahan dan air soda herb sedia untuk di minum.

2. Soda Laici Cincau

Bahan-bahan:
1 paket cincau dipotong hancur
2 tin laici
1.5 liter atau 1 botol besar air soda
10 helai atau lebih daun pudina
Ais batu
Cara buat:
1. Masukkan cincau yang telah di potong hancur ke dalam jug atau mangkuk besar.
2. Kemudian masukkan buah tin laici, air soda, ais batu dan daun pudina.
3. Kacau rata air, dah sedia untuk di minum.

3. Tembikai Laici Segar

Bahan-bahan:
1/2kg buah tembikai dipotong dadu
1 tin buah laici yang telah diasingkan airnya
Ais batu
Cara buat:
1. Masukkan ais batu dan semua buah tembikai yang telah dipotong ke dalam mesin pengisar, kisar buah hingga hancur.
2. Kemudian tuang jus buah ke dalam jug besar dan letakkan buah laici ke dalam jug.
3. Kacau sedikit jus, dan air tembikai laici segar sedia untuk di minum.

4. Blue Lemon Soda

Bahan-bahan:
1.5 liter atau 1 botol besar air soda
Air gula (guna 5 sudu makan gula untuk buat air gula)
2 biji lemon diperahkan air jusnya
2 sudu makan biji selasih yang telah direndam dalam air
2-4 helai daun pudina
1-2 titis pewarna biru
4-6 hirisan sederhana besar lemon untuk topping
Cara buat:
1. Masukkan air soda dan pewarna biru ke dalam jug, gaul rata air.
2. Kemudian ambil jus bancuhan lemon tadi dan masukkan daun pudina, kacau air jus hingga sekata.
3. Kemudian ambil gelas kosong, masukkan air masak sedikit selepas itu masukkan jus lemon pudina tadi ke dalam gelas.
4. Selepas itu masukkan ais batu, biji selasih dan air soda biru ke dalam gelas, jangan ketinggalan letak hirisan lemon di bibir gelas.
5. Air blue lemon soda dah siap dan sedia untuk di minum.

5. Kelapa Lemon Madu

Bahan-bahan:
1 biji kelapa muda
3-4 hiris lemon
2 sudu madu asli
Ais batu secukupnya
Boleh tambah ½ sudu kecil garam (kalau suka)
Cara buat:
1. Masukkan madu, lemon, garam ke dalam air kelapa. Kacau biar sebati.
2. Kalau ada isi kelapa yang lembut boleh campur sekali.
3. Masukkan beberapa ketul ais batu. Siap untuk dihidangkan.

Terliur sungguh melihat resepi air yang sedap, sejuk dan sekaligus dapat menghilangkan haus dahaga.
Apa lagi jangan ketinggalan untuk mencuba resepi-resepi air yang menarik ini.
Selamat mencuba

Baca juga: Cara Buat Air Katira Asli Johor Yang Paling Sedap, Segelas Confirm Tak Cukup!


Resipi Aiskrim Malaysia Ala-Ala Chocotop McD, Pasti Jadi Kegemaran Anda!

 PENULIS
myResipi

 KATEGORI
Artikel

 POSTED ON
2020-08-27 05:14:46

Waktu panas-panas ini biasanya mesti buat tekak kita terasa haus. Rasa macam nak sesuatu yang sejuk je kan? Dapat makan Aiskrim Malaysia pun cukup untuk menyejukkan badan yang terasa bahang matahari. Oleh itu, anda boleh lah e=cuba untuk membuat Aiskrim Malaysia Ala-Ala Chocotop McD ini, fuhh sedapnya! Penyediaannya pun juga sangat mudah untuk dibuat. Ikuti perkongsian daripada Rohaya Zulkarnin Aya menerusi laman Facebooknya.

Kredit: Rohaya Zulkarnin Aya
Bahan-bahan:

3/4 susu pekat (atau terpulang mengikut tahap kemanisan yang diingini)
2 kotak kecil susu full cream
1 sudu besaq ovellate (pastikan yang halal)
2 sudu kecil perisa vanilla

Cara-cara:

Masukkan kesemua bahan ke dalam mesin pengadun. Kemudian, adunkan selama 20 minit sehingga teksturnya nampak gebu.

Kredit: Rohaya Zulkarnin Aya

Selepas itu, tuangkan ke dalam jug besar supaya mudah untuk dimasukkan ke dalam plastic aiskrim

Bahan topping coklat:

200g chocolate milk (resipi ini menggunakan coklat cadburry)
100g dark chocolate jenama Beryl's

Cara-cara:

Gunakan teknik ‘double boil’. Elakkan dari terkena air bagi mengelakkan coklat menjadi keras.

Apabila sudah agak suam, masukkan ke dalam ‘piping bag’ dan picit masukkan dalam plastik aiskrim. Pastikan ianya tidak terlebih atau terkurang.

Kredit: Rohaya Zulkarnin Aya

Ratakan coklat di dalam plastik aiskrim dan kemudian tuangkan vanilla aiskrim yang sudah siap diadun tadi. Coklat tidak akan bercampur dgn vanilla aiskrim di dalam plastic aiskrim.

Kredit: Rohaya Zulkarnin Aya

Apabila sudah memasukkannya ke dalam plastik aiskrim, ketuk-ketuk sedikit supaya ruang-ruang kosong juga turut terisi.

Lakukan langkah yang sama untuk plastik aiskrim yang lain. Kemudian, sejukkannya di dalam peti ais beku.

Siap! Boleh lah makan aiskrim ini waktu panas-panas cuaca. Syoknya! Selamat mencuba.

Kredit: Rohaya Zulkarnin Aya

Kredit: Rohaya Zulkarnin Aya


4 Resipi Aiskrim Malaysia Alaf Baru Yang Korang Boleh Cuba, Anak-anak Mesti Suka!

Aiskrim Malaysia merupakan satu produk makanan yang enak dimakan, murah dan mudah disediakan. Cuaca panas di Malaysia sepanjang tahun membolehkan aiskrim sesuai dimakan sepanjang tahun.
Makanan aiskrim ini amat banyak dijual terutama kepada murid-murid di sekolah khususnya sekolah rendah. Terdapat berbagai perisa, warna dan kreativiti aiskrim Malaysia ini daripada perisa biasa kepada perisa buah-buahan, agar-agar, kacang hijau dan sebagainya.
 Terdapat banyak jenis aiskrim lain bertaraf komersil yang dikeluarkan oleh syarikat antaabangsa dan tempatan dan dijual dipasaraya.
Ini Min kongsikan 4 resipi Aiskrim Malaysia Alaf Baru yang korang boleh cuba.

RESIPI AISKRIM MILO

Bahan-Bahan :

Air
Milo
Susu cair
Susu pekat
Coklat tabur

Cara-caranya:
1. Masak air, buat air milo mcm biasa tapi letak susu cair dan susu pekat.
2. Siap air milo sejukkan dan tuang dlm plastik bersama coklat tabur.
Baca juga: Resipi Aiskrim Soda Sakura, Kombinasi Yang Masam-Masam Manis

RESIPI AISKRIM JAGUNG CINCAU

Bahan-Bahan :

Air
Sirap jagung
Susu cair
Susu pekat
Garam sedikit
Cincau

Cara-cara:
Bancuh air jagung macam biasa, letak secubit garam untuk 1 balang air, bila sejuk letak air dalam plastik dan letak cincau.

RESIPI AISKRIM SUSU STRAWBERI

Bahan-Bahan:

Air
Susu pekat
Susu cair
Strawberi segar

Cara-cara:
Buat air susu mcm biasa biasa, setelah sejuk letak stoberi potong. Sejukkan

RESIPI AISKRIM LEMON SUSU SERBUK COKLAT

Bahan-bahan:

Air
Susu segar
Susu pekat
Lemon
Sebuk coklat

Cara-cara:
Buat air susu macam biasa, perah lemon sedikit, sejukkan dan letak dalam plastik dan letak serbuk coklat.


Resipi Aiskrim Soda Sakura, Kombinasi Yang Masam-Masam Manis

Sebut saja Aiskrim Malaysia, pasti ramai yang terbayang kesedapannya. Manis, lemak berkrim disukai ramai. Mana tidaknya dengan pelbagai pilihan rasa pasti memenuhi selera ramai.
Bukan sahaja anak-anak kecil, orang dewasa juga sukakannya. Jika dahulu, perisa utamanya cumalah asam boi, milo, bandung dan sebagainya. Tapi kini terdapat dalam pelbagai rasa sesuai peredaran zaman.
Seperti yang tular sekarang, seorang pengguna di laman sosial Facebook berkongsikan resipi Aiskrim Soda Sakura yang unik dan kreatif. Aiskrim ini merupakan kombinasi air laici dan air aiskrim soda.
Bukan itu saja, rupa aiskrim ini juga cantik kerana di dalamnya mempunyai laici yang telah diletakkan beberapa pewarna menarik. Jom cuba resipinya di bawah.
AISKRIM SODA SAKURA
Bahan-bahan:

Laici dalam tin – 1 tin
Air aiskrim soda – 1 botol
Air gula – tambah ikut kemanisan tekak sendiri sebab bila air dah beku, rasa manis akan kurang
Tepung jagung – 1 sudu (larutkan dengan air)
Plastik aiskrim
Pewarna pilihan

Cara-cara:
1. Campurkan air laici dan gula serta bancuhan tepung jagung. Masak sehingga gula larut. Tambah ke dalam air aiskrim soda, kacau sebati.

2. Carikkan buah laici kemudian bahagi kepada beberapa bahagian dan letak pewarna yang disukai. Biar sekejap kemudian bilas dan sejatkan air.

3. Masukkan buah laici pelbagai warna dan air campuran tadi ke dalam plastik.
4. Ikat kemas dan boleh masukkan dalam peti ais sampai keras.

Kredit: Novelis Affieyza Isahak


Buat Sendiri Apam Balik Nipis Ala Pasar Malam, Ikut Sukatan Ini Nak Lagi Rangup

Teringin nak makan apam balik nipis untuk berbuka? Tetapi jika beli di bazar Ramadan, waktu berbuka nanti mesti apam sudah lemau dan tidak rangup lagi.
Ha, jangan risau! Jom kita cuba buat sendiri apam balik di rumah. Cara penyediaan dan bahan-bahan yang digunakan juga sangat ringkas dan mudah didapati.
Bila hampir waktu berbuka, baru kita masak adunan di atas dapur supaya dapat dimakan semasa masih panas dan rangup. Umphh, sedapnya!
Baca juga: Cara Buat Kuih Manja Macam Kat Pasar Malam, Sekali Ngap Gerenti Nak Lagi!
Cara Buat Apam Balik Nipis Rangup

Bahan-bahan:

2 cawan tepung gandum
1 sudu besar susu pekat
1/4 cawan gula*
1 sudu kecil yis*
1/2 cawan air suam*
2 sudu besar minyak masak
1 sudu kecik soda bikarbonat
Sedikit garam
1 biji telur saiz kecik
1 cawan susu segar (kalau tak ada, ganti air kosong)

Bahan tabur:

Jagung
Kacang tanah – sangai & tumbuk kasar
Gula
Sedikit marjerin

Cara-cara penyediaannya:
1. Campurkan bahan bertanda (*) iaitu gula, yis dan air suam di dalam satu cawan. Tutup permukaan cawan dan biarkan selama 5 minit sehingga naik berbuih.
2. Di dalam mangkuk, pecahkan telur dan pukul sehingga berbuih. Kemudian masukkan semua baki bahan-bahan di atas dan kacau sehingga sebati. Tuangkan juga campuran yis tadi dan kacau sebati. Biarkan dalam 30 minit.
3. Kemudian sedia untuk dimasak. Sediakan kuali anti lekat (tak perlu sapu minyak), gunakan api perlahan. Tuangkan 1 senduk adunan ke pada permukaan kuali.
4. Bila nampak separuh kering, taburkan gula, jagung dan kacang tanah. Bila dah masak, lipat kepada dua.

5. Dah siap masak, sapukan sedikit marjerin pada kulit apam balik. Nak lebih rangup, tuangkan sedikit saja adunan semasa dimasak. Selamat mencuba!

Kredit: Aznie Khasri
Baca juga: Murtabak Mini Ala-ala Bazar Ramadan, Balut Guna ‘INI’, Memang Sedap Dan Rangup!


Resipi Apam Nasi Licin Di Luar&Gebu Di Dalam

Apam nasi tidak berapa menjadi sebelum ni? Selalu bila bukak penutup pengukus apam tu jadi kecut sebab kena wap air tu.
Dengan resipi yang dikongsi oleh Janna Hanie ni mesti apam nasi korang lepas ni sentiasa menjadi. Yang penting ikut semua langkah dan tips tau. Lepas dah siap hasil dia sangat menakjubkan.
Cara Buat Apam Nasi
Bahan-bahan:

1 cawan nasi sejuk
1 cawan tepung gandum
1 cawan tepung beras
1 cawan gula (gula kami tak boh 1 cawan penuh, tu pun terasa manis, kalau tak suka manis tak perlu letak penuh 1 cawan)
1 cawan air
1 sudu yis (separuh paket yis)

Cara-cara:

Blend nasi, gula, air sampai halus. Campur dengan semua tepung dan yis. Gaul sebati. Perap sampai naik satu kali ganda. Baru kukus.
Nak pecah macam ni kukus guna api besar.
Acuan jangan sapu minyak. (kalau nak sapu minyak, sapu la. Elok je time keluarkan dari acuan, memang ada melekat sikit tapi ada tips masa keluarkan biar kuih sejuk dulu & kuih betul² masak baru adunan tak melekat)
Isi adunan penuh acuan.
Kukus 10 minit (acuan kecik), kalau acuan besar (kukus lebih kurang 15-20 minit).

Hasil apam nasi sangat gebu dan enak kalau dicicah kopi.

Baca juga:
Wanita Ini Kongsi Resipi ‘Biskut Tumis’, Kombinasi Yang Pelik Tapi Ramai Nak Cuba


Resipi Asam Laksa Original (Versi Cina). Kuah Tak Cair & Tak Pekat, Isi Ikan Pun Berketul-Ketul

Asam laksa original cina ni rasa dia masam, manis dan pedas. Berbeza dengan rasa kuah laksa penang walaupun rupa hampir sama.
Asam laksa tidak menggunakan santan dan bahan utama sudah tentulah isi ikan yang direbus dan diberikan perasa dengan asam gelugur.
Siapa suka makan Ah Cheng Assam Laksa mesti teringat masam terangkat dia macam mana. Jom lihat resipi membuatnya di bawah.
Baca juga: Peniaga Ini Kongsi Resipi Laksam Jualannya Yang Laku Keras
Resipi Asam Laksa Original Versi Cina
Bahan-bahan pes:

Bawang besar
Bawang merah
Bunga kantan sebatang
Kunyit hidup size jari kelingking
Lengkuas size ibu jari
Serai 5 batang
Asam keping 10 keping
Cili merah
Cili kering
Belacan 2 sudu besar (bakar)

Bahan-bahan sampingan:

Daun pudina
Nenas
Bunga kantan
Otak udang yang dicairkan (tiada dalam gambar)
Timun
Salad
Bawang
Cili api

Cara-caranya:
1. Kisar semua bahan-bahan pes. Kemudian tumis menggunakan minyak yang sedikit saja.
2. Tumis sehingga naik bau.

3. Bila dah wangi, masukkan bahan ini pula:

Asam jawa agak-agak dalam 2 sudu besar (bancuh air)
Bunga kantan 2-3 kuntum
Daun kesum

4. Kemudian masukkan isi ikan yang sudah direbus seketul-seketul macam ini. Biarkan mereneh supaya kuah asam meresap ke dalam ikan.
(Ikan untuk resepi ni saya pakai ikan borek sekilo lebih sikit saja. Cuci bersih rebus sampai masak. Ikan sardin/selayang pun sedap)

5. Kemudian masukkan semua air rebusan ikan tadi. Tambahkan juga air sehingga kuah tidak terlalu pekat dan tidak cair.

6. Akhir sekali, tambah otak udang dalam 2 hingga 3 sudu besar serta perasakan dengan garam dan ajinamoto secukup rasa.
(Otak udang ni manis, kalau terletak lebih kuah akan jadi manis)

7. Ni rupa otak udang. Pes udang.

8. Semasa dihidangkan, boleh cedok isi ikan seketul-seketul ke dalam mangkuk.

Selamat mencuba!
Kredit: Faiza Halim